
PETRE ISPIRESCU 


Balaurul cu şapte capete 


A FOST ODATĂ ca niciodată etc. 

A fost odată într-o ţară un balaur 
mare, nevoie de cap. El avea şapte 
capete, trăia într-o groapă, şi se hrănea 
numai cu oameni. Când ieşea el la 
mâncare, toată lumea fugea, se închidea 
în case şi sta ascunsă până ce-şi potolea 
foamea cu vreun drumeţ pe care îl trăgea 
aţa la moarte. Toţi oamenii locului se 
tânguiau de răutatea şi de frica 
balaurului. Rugăciuni şi câte în lună şi în 
soare se făcuseră, ca să scape Dumnezeu 
pe biata omenire de acest nesăţios 
balaur, dară în deşert. 

Fel de fel de fermecători fuseră 
aduşi, însă rămaseră ruşinaţi cu vrajele 
lor cu tot. 

în cele din urmă, dacă văzu 
împăratul că toate sunt în deşert, hotări 
ca să dea pe fiica lui de soţie şi jumătate 
împărăţia sa acelui voinic, 


care va scăpa ţara de această urgie, şi 
dete în ştire la toată lumea hotărârea sa. 

. Iară după ce se duse vestea în ţară, 
mai mulţi voinici se vorbiră să meargă 
împreună la pândă şi să mântuiască ţara 
de un aşa balaur înfricoşat. Ei se 
înţeleseră între dânşii ca să facă un foc la 
marginea cetăţii, care era mai apropiată 
de locul unde trăia balaurul, şi în care 
cetate era şi scaunul împărăției, şi acolo 
să stea să privegheze pe rând câte unul, 
unul, pe când ceilalţi să se odihnească; 
şi, ca nu care cumva cela care ar fi de 
pândă să doarmă şi să vie balaurul să-i 
mănânce d-a gata, făcură legătură ca 
acela care va lăsa să se stingă focul să fie 
omorât, drept pedeapsă dacă va dormi 
când ar trebui să fie deştept. 

Cu aceşti voinici se întovărăşi şi un 
om verde, pui de român, ştii colea, care 
auzise de făgăduinţa împăratului şi 
venise să-şi încerce şi el norocul. 

Porniră, deci, cu toţii, îşi aleseră un 
loc aproape de groapă şi se puseră la 
pândă. 

Pândiră o zi, pândiră două, pândiră 
mai multe zile, şi nu se întâmplă nimic. 
Iară când fu într-una din zile, cam după 
asfinţitul soarelui, pe 

când era de rând viteazul nostru să 
pândească, ieşi balaurul din groapă şi se 
îndreptă către voinicii care dormeau pe 
lângă foc. 

Viteazului care priveghea i se făcuse 
inima cât un purice, dară, îmbărbătându-se, 
se repezi, şi unde se aruncă, măre, asupra 
balaurului cu sabia goală în mână, şi se luptă 
cu dânsul, până îi veni bine şi, hârşt! îi tăie 
un cap, hârşt! şi-i mai tăie unul, şi aşa câte 
unul, câte unul, până îi tăie şase capete. 

Balaurul se zvârcolea de durere şi 
plesnea din coadă, de te lua fiori de spaimă, 
viteazul nostru însă se lupta de moarte şi 
obosise, iară tovarăşii săi dormeau duşi. 

Dacă văzu el că tovarăşii săi nu se deş- 
teaptă, îşi puse toate puterile, se mai aruncă 
o dată asupra grozavului balaur şi-i tăie şi 
capul ce-i mai rămăsese. Atunci un sânge 
negru lăsă din ea, fiara spurcată, şi curse, şi 
curse, până ce stinse şi foc şi tot. 

Acum ce să facă viteazul nostru, ca să 
nu găsească focul stins, când s-or deştepta 
tovarăşii lui, căci legătura le era ca să 
omoare pe acela care va lăsa să se stingă 
focul. S-apucă mai întâi şi scoase limbile din 
capetele balaurului, le băgă 


în sân şi iute, cum putu, se sui într-un 
copac înalt şi se uită în toate părţile, ca de 
va vedea undeva vreo zare de lumină, să 
se ducă şi să ceară niţel foc, ca să'aţâţe şi 
el pe al lor ce se stinsese. 

Cată într-o parte şi într-alta şi nu văzu 
nicăiri lumină. Se mai uită o dată cu 
mare băgare de seamă şi zări într-o 
depărtare nespusă o schinteie ce abia 
licărea. Atunci se dete jos şi o porni într- 
acolo. 

Se duse, se duse, până ce dete de o 
pădure, în care întâlni pe Murgilă, şi pe 
care îl opri în loc, ca să mai întârzie 
noaptea. Merse după aceea mai departe 
şi dete peste Miazănoapte, şi trebuia să o 
lege şi pe dânsa ca să nu dea peste 
Murgilă. Ce să facă, cum să-dreagă ca să 
izbutească? O rugă să-i ajute a lua un 
copaci în spinare, care, zicea el, îl tăiase 
de la rădăcină; o învăţă el să se puie cu 
spatele să împingă, pe când el tot cu 
spatele la copaci de cealaltă parte'va 
trage cu mâinile, ca să-i pice în spinare 
şi să-l ia să se ducă la treaba lui. 

Miazănoapte, de milă şi de 
rugăciunea ce-i făcu, se puse cu spatele la 
copaciul care i-l arătă viteazul şi, pe când 
împingea, el o legă de copaci cobză şi 
porni înainte, că n-avea vreme de pierdut. 

Nu făcu multă cale şi întâlni pe 
Zorilă, dară lui Zorilă nu prea îi da meşii 
a sta mult de vorbă, căci, zicea el, se duce 
după Miazănoapte, pe care o luase în 
goană. Făcu ce făcu şi-l puse şi pe dânsul 
la bună rânduială, ca şi pe ceilalţi şi se 
duse până ce ajunse la o peşteră mare, în 
care zărise focul. 

Aici dete peste alte nevoi. în peşteră 
acolo trăiau nişte oameni uriaşi care 
aveau numai câte un ochi în frunte. Ceru 
foc de la dânşii, dar ei, în loc de foc, 
puseră mâna pe dânsul şi-l legară. După 
aceea aşezară şi un cazan pe foc cu apă şi 
se găteau să-l fiarbă ca să-l mănânce. 

Dară tocmai când era să-l arunce în 
căldare, un zgomot se auzi nu departe de 
peştera aceea, toţi ieşiră, şi lăsară pe un 
bătrân de ai lor ca sa facă astă treabă. 

Cum se văzu viteazul nostru singur 
numai cu unchiaşul, îi puse gând rău. 
Unchiaşul îl dezlegă ca să-l bage în 
cazan, dară voinicul îndată puse mâna pe 
un tăciune şi-l azvârli drept în ochiul 
bătrânului, îl orbi, şi apoi, fără să-i dea 
răgaz a zice nici cârc! îi puse o piedică 
şi-i făcu vânt în cazan. 

Luă focul după care venise, o apucă 
la sănătoasa, şi scăpă cu faţa curată. 


Ajungând la Zorilă, îi dete drumul. 
După aceea o tuli la fugă şi fugi până ce 
ajunse la Miazănoapte, o dezlegă şi pe 
dânsa, şi apoi se duse şi la Murgilă pe 
care îl trimise să-şi vază de treabă. 

Când ajunse la tovarăşii săi, ei tot 
mai dormeau. Nu începuse, vezi, încă a se 
arăta albul zilei, atât de lungă fu noaptea, 
fiindcă voinicul îi oprise cursul, şi aşa 
avu timp destul să colinde după focul 
care îi trebuia. 

N-apucă să aţâţe focul bine şi 
tovarăşii săi, deşteptându-se, ziseră: 

- Dară lungă noapte fu asta, măi 
vere. 

- Lungă da, vericule, răspunse 
viteazul. Şi se umflă din foaie ca să 
aprinză focul. Ei se sculară, apoi începură 
a se-ntinde şi a 

căsca, dară se cutremurară când văzură 
namila de lighioană lângă dânşii şi un lac 
de sânge cât pe colo. Zgâiră ochii şi cu 
mare mirare băgară de seamă că capetele 
balaurului lipseau, iară viteazul nu le 
spuse nimic din cele ce păţise, de teamă 
să nu intre ură între dânşii, şi se 
întoarseră cu toţii în oraş. Când ajunseră 
în cetate, toată lumea se veselea cu mic cu 
mare de ucidereabalaurului, da laudă 
Sfântului că trecuse noaptea aia lungă, 

mai ajunseră o dată iară la ziuă şi ridica 
până în naltul cerului pe mântuitorul lor. 

Viteazul nostru, care văzuse şi el 
lipsa capetelor, nu se frământa deloc cu 
firea, fiindcă se ştia curat la inimă, şi 
porni către curtea împărătească, ca să 
vază ce s-o alege cu capetele fără limbi, 
căci el înţelesese că aici trebuie să se 
joace vreo drăcie. Pasămite, bucătarul 
împăratului, un ţigan negru şi buzat, se 
dusese d-a minune să vază ce mai ala, 
bala, pe la flăcăii ce stau la pândă. Şi dacă 
dete peste dânşii dormind şi peste dihania 
spurcată fără răsuflare, el se aruncă cu 
satârul de la bucătărie şi-i tăie capetele. 
Apoi merse la împăratul cu capetele şi i le 
arătă, fălindu-se că el a făcut izbânda. 

lară împăratul dacă văzu că se 
înfăţişează bucătarul curţii cu izbândă, 
făcu o masă mare, ca să-l logodească cu 
fie-sa, şi pusese în gând să facă o nuntă, 
unde să cheme pe toţi împărații. 

Ţiganul arăta la toată lumea hainele 
sale pe care le umpluse de sânge, ca să 
fie crezut. 

Când ajunse viteazul nostru la palat, 
împăratul cu voie bună şedea la masă, iară 
cioropina! sta în capul mesei pe şapte 
perne. 


1 Cioropina - (peiorativ, popular) ţigan (n. red.). 

Cum ajunse la împărat, îi zise 

voinicul: 

- Preaînălţate împărate, am auzit că 
oarecine s-ar fi lăudat către măria-ta că el 
ar fi ucis pe balaur. Nu e adevărat, măria- 
ta, eu sunt care l-am omorât. 

- Minti, mojicule, strigă tiganul 
îngâmfat, şi poruncea slujitorilor să-l dea 
afară. 

împăratul, care nu prea credea să fi 
făcut țiganul astă voinicie, zise:. 

- Cu ce poţi dovedi zisele tale, 
voinicule? 

- Zisele mele, răspunse viteazul, se 
pot dovedi prea binejporunciţi numai ca 
mai întâi să se caute dacă capetele 
balaurului, care stau colea la iveală, au şi 
limbile lor. 

- Să caute, să caute! zise ţiganul. 

El însă o cam băgase pe mânică, 
dară se prefăcea că nu-i pasă. 

Atunci căutară şi la nici unul din 
capete nu găsiră limbă, iară mesenii 
înmărmuriră, căci nu ştiau ce va să zică 
asta. 

Ţiganul, care o sfeclise de tot, şi 
care se caia de ce n-a căutat capetele în 
gură, mai nainte de a le aduce la 
împăratul, strigă: 

- Daţi-l afară că e un smintit şi nu 
ştie ce 
vorbeşte! 

împăratul însă zise: 

- Tu, voinicule, va să zică ne dai să 
înţelegem că acela a omorât pe balaur 
care .va arăta limbile. 

- Fugi d-acolo, împărate, zise ţiganul 
care tremura ca varga şi se-ngălbenise ca 
ceara, nu vezi că calicul ăsta este un 
deşucheat, care a venit să ne 
amăgească? 

- Cine amăgeşte, răspunse voinicul 
liniştit, să-şi ia pedeapsa. 

El începu apoi a scoate limbile din 
sân şi a le arăta la toată adunarea, şi de 
câte ori arăta o limbă, de atâtea ori cădea 
şi câte o pernă de sub ţigan, până ce, în 
cele din urmă, căzu şi el de pe scaun, atât 
de tare se speriase dihania. 

După aceea voinicul nostru spuse 
toate câte a păţit, şi cum a făcut de a ţinut 
noaptea atât de mult timp. 

Nu-i trebui împăratului să se 
gândească mult şi să vază că voinicul care 
vorbea avea dreptate, şi cum era de 
supărat pe ţigan, pentru mişelia şi 
minciuna lui cea neruşinată, porunci şi 
numaidecât se aduse doi cai neînvăţaţi şi 
doi saci de nuci, legă pe ţigan de coadele 
cailor şi sacii de nuci şi le dete drumul. 

Ei o luară la fugă prin smârcuri, şi 
unde cădea nuca, cădea şi bucăţica, 
până ce s-a prăpădit şi ţigan şi tot. 

în urmă pregătindu-se lucrurile, după 
câteva zile făcu nuntă mare, şi luă 
romanaşul nostru pe fata împăratului de 
soţie şi ţinu veselie mare şi nepomenită 
mai multe săptămâni, puindu-l şi în 
scaunul împărăției, iară fata lăcrăma şi 
mulţumi lui Dumnezeu că a scăpat-o de 
sluţenia pământului, de  harapina 
spurcată. 

Eram şi eu p-acolo şi dedeam ajutor 
la nuntă, unde căram apă cu ciurul, iară la 
sfârşitul nunţei aduseră un coş de prune 
uscate să arunce în ale guri căscate. 

încălecai p-o şa etc. 


Fata moşului cea cu minte 


A FOST ODATĂ ca niciodată etc. A fost 
odată un om bătrân care avea o fată 
mare, de se dusese vestea în lume de 
vrednicia 

ei. Moşneagul (unchiaşul) se căsători de a 
doua oară cu o babă, care avea şi ea o 
fată mare. 

Baba, însă, punea pe fata 
unchiaşului la toate greutăţile casei; iară 
fata ei se clocise de şedere. 

Biata fata unchiaşului torcea, ţesea, 
făcea pâine, mătura şi scutura fără să zică 
nici pis! Dară baba punea parte fetei sale 
şi pâra la unchiaş pe fiica lui şi o tot 
ocăra. 

Nu era ziuliţă lăsată de Dumnezeu să 
nu se certe cu el, ca să-şi gonească 
copila, şi-i zicea : 

- Dacă nu-ţi vei duce fata de aici, 
pâine şi sare pe un taler cu tine nu mai 
mănânc. 

Bietul om se cam codea; dară baba, 
într-o noapte, turnă apă pe vatră şi stinse 
focul ce-l învălise fata unchiaşului de cu 
seară. 

A doua zi, dis-de-dimineaţă, se scoală 
fata sa facă focul, fiindcă tot pe ea cădeau 
păcatele; dară foc nu mai găsi în vatră. 

Atunci, de frică să nu o ocărască 
mumă-sa cea vitregă, se urcă pe bordei, 
se uită în toate părţile, doară va vedea 
încotrova vreo, zară de foc, ca să se ducă 
să ceară măcar un cărbune; dară nu se 
văzu nicăiri ceea ce căuta ea. Când, 
tocmai când era să se dea jos, zări spre 
răsărit 

abia licărind o mititică vâlvătaie: se 
cobori de pe acoperiş şi o luă într-acolo. 
Se duse, se duse şi ia foc nu mai 
ajunse; dară în drumul ei întâlni o grădină 
părăginită, care o strigă zicându-i: 
- Fată mare, fată mare! Vino de-mi 


curăţă 
pomii ce mi-au mai rămas de omizi; şi 
când t-ei 


întoarce, ţi-oi da poame coapte să 
mănânci. 

Se apucă fata de lucru numaidecât 
şi, cum isprăvi, îndată plecă. 

Mai încolo dete peste un puț, care îi 

strigă: 

- Fată mare, fată mare! Vino de mă 
sleieşte, 
că ţi-oi da apă rece, să te răcoreşti, când 
t-ei 
întoarce. 

Fata slei puţul şi plecă înainte. 

Merse ce merse şi dete peste un 
cuptor, care-i strigă şi acesta: 

-"Fată mare, fată mare! Vino de mă 
lipeşte şi mă şterge de cenuşe şi, când t- 
ei întoarce, îţi voi da azimă caldă. 

Fata lipi şi şterse cuptorul şi-şi căută 

de drum. 

Mai merse niţel şi dete peste o 
căscioară, şi bătu la poartă. 

- Cine e acolo? îi zise dinăuntru; dacă 
e om 
bun să intre, dacă nu, să nu vie, căci am o 
căţe- 

luşă cu dinţii de fier şi cu măselele de 
oţel, şi-l face mici fărâmi. 

- Om bun, răspunse fata. 

După ce intră, fiindu-i frică de 
mumă-sa vitregă să nu o bată dacă se va 
întoarce acasă, pentru că întârziase, 
întrebă dacă nu cumva are trebuinţă de o 
slujnică.  Sânta Vinerea, care locuia 
înăuntru şi care priimi pe fată, îi răspunse 
că are trebuinţă de o asemenea fată; ea 
rămase acolo. 

Mai întâi îi spuse că treaba ce are să 
facă dimineaţa este să dea de mâncare 
puilor ce-i avea în curte, însă mâncarea să 
fie nici caldă, nici rece; apoi să scuture şi 
să deretice pân casă. lară maica Sânta 
Vinerea plecă la biserică. Fata făcu tot, 
precum îi poruncise. 

Când veni acasă, Sânta Vinerea 
întrebă pe puii ei, care erau balauri, 
şerpi,  nevăstuici,  ciuhurezi,  şopârle, 
năpârci şi guşteri, cum le-a dat mâncarea, 
şi toţi răspunseră că n-au băgat de seamă 
dacă a lipsit ea de acasă: aşa de bine au 
fost căutaţi. 

Intră în casă maica Sânta Vineri şi 
văzu toate lucrurile aşezate la locul lor şi 
rămase foarte mulţumită. 

După câtva timp, zise fata: 

- Maică Sântă Vinere, mi s-a făcut 
dor de părinţi, fă bine şi-mi dă voie să mă 
duc. 

- Du-te, fata mea; dară mai-nainte 
caută-mi în cap, şi să vezi că o să curgă o 
apă pe dinaintea casei şi o să aducă fel de 
fel de cutii, de tronuri şi de lăzi; pe care 
din ele îţi vei alege, aceea să fie simbria 
ta. 

Se aşezară şi îndată văzu curgând 
apa de care-i spusese, şi pe dânsa veni 
nişte lăzi şi tronuri prea frumoase. 

Fata se gândi că, dacă va lua o ladă 
d-ale frumoasele, slujba ei nu făcea 
atâta, şi mai aşteptă până mai văzu că 
venea o cutie mică şi necioplită; atunci 
zise ea: 

- Maică Sântă Vinere, iată că mi-âm 
ales lucru pe cât face slujba mea. 

- la-l, fata mea, dacă n-ai voit să-ţi 
alegi altceva "mai frumos, şi du-te cu 
Dumnezeu. 

Fata unchiaşului îşi luă ziua bună, 
plecă cu cutia la supţioară, şi întorcându- 
se pe la cuptor, căpătă o azimă caldă, şi 
trecând pe la puț, bău apă rece de se 
răcori; iară când ajunse la grădină, mancă 
poame coapte. 

Fata ajunse acasă şi găsi pe tată-său 
zdrobit la inimă de mâhnire; îi spuse tot 
ce a făcut şi deschise cutia. Dar ce să 
vază înăuntru? Măr- 

găritare, pietre nestemate, mărgele, ii 
numai cu fluturi de aur şi catrinţe de 
mătase. 

Baba şi fiică-sa pizmuia pe fata 
moşului; iară lui îi creştea inima de 
bucurie. 

Baba trimise şi ea pe fie-sa, să facă 
ce făcuse fata unchiaşului. Se duse, se 
duse şi fata babei, şi ajunse la grădina 
care o chemă şi pe dânsa ca să o curețe; 
dar ea răspunse: 

- Da' ce! nebună sunt eu să-mi zgârii 
mâinile 
pân tine? 

O lăsă şi porni mai departe, sosi la 
put, şi dacă o chemă puţul, ea îi răspunse 
şi Ijui: 

- Da' ce! am mâncat laur să mă 
ostenesc 
eu cu tine până să te sleiesc? 

Şi plecă mai departe şi se duse până 
ce dete şi peste cuptor, carele o strigă ca 
şi pe fata unchiaşului; ea îi zise şi lui: 

- Da! ce-am văzut să-mi murdăresc 
mânu 
şiţele şi să mă vâr pân tine? 

Şi plecă înainte, până ce ajunse şi ea 
tot la Sânta Vinerea. 

Acolo fu  întrebată ca şi fata 
unchiaşului şi priimită în slujbă, apoi 
maica Sânta Vinerea îi zise şi ei să facă 
ceea ce zisese şi fetei moşneagului, şi 
plecă la biserică. 

Când veni Sânta Vinerea acasă, 
toate lighioanele, cu gâturile întinse, se 
plânseră că li s-au opărit gâtlejurile; 
intră în casă şi văzu o arababură de nu-i 
mai da nimeni de căpătâi. 

în cele din urmă, zise fata cea 

leneşă; 

- Maică Sântă Vinere, mi s-a făcut 
dor de părinţi, dă-mi dreptul meu, căci mi 
s-a urât aci, să mă duc acasă. 

- Du-te, fata mea, răspunse Sânta 
Vinerea, dară mai aşteaptă niţeluş, că o 
să treacă o apă pe dinaintea portiţei, 
aducând fel de fel de lucruri; pe care ţi-o 
plăcea ca s-o iei, alege; iară până atunci 
să-mi cauţi în cap. 

N-apucă să puie mâinile în capul ei 
şi se repezi de luă de pe gârlă lada cea 
mai mare şi mai frumoasă ce văzu. Sânta 
Vinere îi zise: 

- Deoarece ţi-ai ales astă ladă, ia-o; 
dară 
să nu o deschizi până acasă; şi când o vei 
deschide, să fii numai cu mumă-ta 
singură în 
casă, ca să nu vază nimeni ce e într-însa. 

Fata luă lada şi plecă. 

Când se întoarse pe la cuptor, văzu 
azime calde, se cercă să ia şi nu putu; ea 
nu mai putea răbda de foame. Pe la 
puţ'trecu cu jind, că nu-i dete măcar o 
picătură de apă, ca să se ră- 

corească; iară când trecu pe la grădină, îi 
lăsa gura apă şi nu putu nici să se 
umbrească puţin de arşiţa soarelui. 

Ajungând acasă  obidată de 
osteneală şi flămândă, n-avu răbdare, ci 
chemă pe mumă-sa la o parte şi-i zise să 
facă pe unchiaş şi pe fie-sa să iasă afară. 

Cum rămase singurele, deschise 
lada; dar ce ieşi d-acolo? balauri, şerpi şl 
câte lighioni toate, cărora le arsese 
gâtlejurile când le dase de mâncare, şi 
îndată le sfâşiară şi le mâncară. 

Tot satul se spăimântă de întâmplarea 
asta; şi fiecare om băgă de seamă că asta 
vine de la răsplătirea dumnezeiască. Fata 
moşneagului însă se căsători cu un flăcău 
din cei mai frumoşi ai satului, care o ceru 
de la tată-său şi o luă de soţie. 

Mare veselie se făcu în sat la nunta 
lor, şi trăiesc în fericire până în ziua de 
azi. Cine nu crede să facă bine să se uite 
împrejur, şi va vedea multe de aceste 
case. 

Iar eu încălecai p-o şa eţc. 


Cele trei rodii aurite 


A FOST ODATĂ ca niciodată etc. 

A fost odată un împărat, şi avea un 
fecior; acesta, şezând la fereastră, vede o 
babă bătrână, care venea cu tigva să ia 
apă de la fântână. Ce-i vine lui, ia o piatră 
şi aruncând-o către fântână, nemereşte 
drept în tigvă, şi aceasta se sparge; baba, 
care simţise de unde venise piatra, îşi 
aruncă ochii la fereastra împăratului şi 
vede pe fiul de împărat făcând haz; 
atunci baba zise: 

- Până nu vei găsi cele trei rodii 
aurite, să 
nu te însori, dragul mamii; şi se întoarse 
acasă 
tristă, şi fără tigvă şi fără apă. 

Fiul de împărat, auzind acest blestem, 
stătu, şi după ce se gândi mult timp la 
rodiile aurite, se aprinse dorinţa în el de a 
le vedea şi de a le avea; deci se duse la 
tată-său şi-i zise: 

- Tată, să-mi faci trei rânduri de 
haine de 
fier, căci am să fac o călătorie mare. 

Şi toată silinţa ce puse împăratul a 
opri pe fiul său de la aceasta fu în zadar. 

Dacă văzu şi văzu că nu-l poate opri, 
porunci numaidecât şi i se şi făcu hainele; 
după ce le luă, fiul împăratului încalecă şi 
plecă. 

Un an de zile trecuse de când 
călătorea; ajunsese prin  pustietăţi 
nelocuite de oameni; şi tot rătăcind în sus 
şi în jos, două rânduri de haine se 
rupseseră şi le lepădase. Neştiind ce să 
facă, hotări a mai merge câtva, şi dacă 
nu va putea descoperi nimic, să se 
întoarcă. 

Abia mai făcu câţiva paşi şi iată că 
zări o colibă. Se repezi într-acolo iute ca 
săgeata şi îndată şi ajunse. Când, o 
mătuşă sihastră, cum îl văzu, îi şi zise: 

- Da bine, flăcăule, cum ai ajuns p- 
aici pe unde nu se vede pasăre cu 
aripioare, darmite încă om cu picioare? 

- Mamă, zise fiul de împărat, caut 
cele trei rodii aurite; nu ştii d-ta încotro 
se pot afla? 

- Nu ştiu, dragul mamei, nici n-am 
auzit până acum de aşa minune, dară 
poate soru-mea să ştie, care sade puțin 
mai departe de aici; de ai curaj să mai 
mergi, poți să o întrebi pe dânsa. 

N-aşteptă să-i zică de două ori, şi o 
tuli într-acolo repede şi merse, şi merse, 
cale lungă neumblată, până ce dete de o 
altă colibă, de unde asemenea ieşi o 
mătuşă sihastră, şi mai bătrână, şi mai 
scofâlcită, care şi ea îi zise: 

- Cum ai ajuns p-aici, om cu 
picioare, pe 
unde nu vin nici păsări cu aripioare? 

- Mamă, zise fiul împăratului, caui 
cele trei 
rodii aurite, şi dorinţa de a le avea m-a 
adus 
p-aici, nu ştii d-ta încotro se află? 

La auzirea acestor vorbe, bătrâna 
începu să plângă, apoi îi răspunse: 

-Am avut şi eu un fecior, care auzise 
despre acele blestemate rodii, şi care, tot 
umblând după ele, într-una din zile se 
întoarse şchiop şi în cele din urmă îşi 
rupse şi capul pentru ele; dacă aş fi ştiut 
atunci, dragul mamii, cum să le găsească 
cineva fără primejdie, nu-mi pierdeam 
copilaşul. 

Cum auzi flăcăul nostru, începu a se 
ruga să-i spuie cum să facă să le ia; iară 
bătrâna îl povăţui cum să umble şi cum 
să se poarte; şi dacă va izbuti, l-a jurat 
pe tinereţile lui ca să se întoarcă tot pe 
acolo, ca să-i arate şi ei acele rodii, după 
care s-a prăpădit fiul său. 

După ce i-a făgăduit că se va 
întoarce, i-a mulţumit pentru sfaturile cele 
bune ce a priimit de la dânsa, şi ca o 
nălucă pieri dinaintea ei, când, după o 
călătorie încă d-o săptămână şi mai bine, 
văzu un balaur cu o buza în cer şi cu alta 
în pământ. 

îndată ce ajunse la dânsul, îi zise: 

- Bună ziua, frate, şi trecu înainte. 

Iar balaurul îi răspunse: 

- Noroc bun, frate. 

Ajunse apoi la o fântână, mucegăită şi 
plină de nămol; el se apucă îndată de 
curaţi şi primeni apa din fântână şi-şi 
căută de drum până dete de nişte porţi 
încuiate, pline de praf şi de păianjeni; 
curaţi acei păianjeni, scutură praful, dete 
poarta de perete şi trecu înainte. în 
drumul său întâlni o brutăreasa care 
ştergea un cuptor cu ţâţele sale; cum o 
văzu, îi dete bună ziua, şi tăindu-şi o bucată 
din haina sa, îi zise: 

- Ţine ăsta, leiculiţă, de şterge 


cuptorul. 
Iară ea, luând-o, îi mulţumi. 
La spatele cuptorului, fiul 


împăratului văzu o grădină ca un rai, în 
care se rătăci câtva timp. 

în cele de pe urmă văzu cele trei 
rodii cum atârnau de o cracă în pom; îşi 
făcu curaj, scoase cuţitaşul şi tăie 
crăculiţa de care erau atârnate, şi o tuli d- 
a fuga înapoi. 

N-apucă să facă zece paşi şi toată 
grădina începu să tipe şi să cheme în ajutor 
pe brutăreasa, porţile, fântâna şi pe 
balaur, 

- Ba aia-i vorbă, răspunse brutăreasa, 
că de 
când sunt urgisită a sta aci, nu s-a îndurat 
nimeni 
să vie a mă scuti de arsătura de toate 
zilele. 

- Că alt gând n-avem, răspunseră 
portile, că de când suntem făcute, n-a venit 
nimeni să ne mai scuture, să ne deschiză, 
de înţelenisem âşa. 

- Ba să ne iertati, zise fântâna, că de 
când sunt făcută, mână de om n-a venit 
să-mi curețe apele, încât ajunsesem a mă 
împuti. 

- Ba că chiar, răspunse şi balaurul, 
că de când sunt osândit a sta cu gura 
căscată şi cu ochii sticliţi la stele, nimeni 
nu mi-a dat măcar o bună ziua, şi să-mi 
zică frate. Acest om ne-a scăpat de urgia 
ce era pe noi, şi ne vom căuta de treabă. 

Fiul împăratului, care făcuse 
întocmai cum îl învățase bătrâna, se 
întoarse la dânsa şi, după ce-i mulţumi şi-i 
dete şi ei câte ceva, plecă să se întoarcă 
la împărăţia tatălui său. 

Pe drum, ce-i veni lui, văzând că nu 
mai poate răbda, scoase cuţitaşul şi tăie 
una din rodii, ca să guste şi să se 
încredinţeze de bunătatea lor. Când, ce 
să vezi? Deodată iese din rodie o fată, ca 
o zână de frumoasă, şi îndată începu a 
striga cu un glas mângâios: 

-Apă, apă, că mor! 

întoarse fiul împăratului ochii în toate 
părţile să vază apă, dară degeaba, apă nu 
era; iară fata 

căzu şi muri; p-aci, p-aci era să cază şi el, 
dară se ţinu. 

Tot mergând el, nu putu să ţie până 
să nu 'guste dintr-o rodie, şi scoase 
cuţitaşul de tăie încă una; deodată, iese şi 
dintr-însa o fată ca o zână, şi moare ca şi 
cea dintâi, fiindcă n-avu apă să-i dea. 

Mâhnit de ciudata întâmplare, 
mergea către împărăția tatălui său cu 
rodia care îi mai rămăsese, şi se uita la 
dânsa ca la un cireş copt; şi merse până 
ce ajunse la o câmpie frumoasă pe unde 
începu a cunoaşte urme de oameni. Aici îi 
mai veni inima la loc, şi se puse jos să se 
odihnească niţel. Gândul lui nu se lua de 
la rodii şi de la fetele cele frumoase ce 
muriseră; şi tot gândindu-se se aprinse în 
el dorinţa de a gusta din rodia care o mai 
avea, încât nemaiputân-du-se ţine, hotări 
să o taie şi pe aceasta; dară temându-se 
să nu i se întâmple ca şi cu celelalte, căută 
o fântână, luă apă în căciulă, şi acolo, la 
umbra unui copaci mare, tăie şi rodia care 
îi mai rămăsese, când, ce să vezi? Unde 
ieşi o fată ca soarele de frumoasă, şi cu 
părul de aur. 

-Apă, apă! strigă ea. 

Şi el îi dete de bău şi o stropi cu apă, 
şi aşa scăpă fata cu viaţă. 

Fiul împăratului îi da târcoale, şi se 
tot minuna de frumuseţea şi de gingăşia 
ei. Apoi o luă de mână şi îi zise: 

- Soţie să-mi fii, şi ea priimi. 

El nu voi să o ducă pe jos acasă la 
tată-său, ca să nu ostenească, fiindcă o 
vedea că era puţintică la trup încât ar fi 
băut-o într-un pahar de apă, şi aşa de 
supţirică de parcă era trasă prin inel. 

El o povăţui să se urce în pomul de 
lângă fântână, şi îi zise să-l aştepte acolo 
până se va întoarce de la tatăl său cu cară 
împărăteşti şi cu călăreţi, ca să o ia, 
fiindcă el cunoscuse locurile că nu mai 
este aşa departe. 

Fata cea frumoasă zise copaciului să se 
lase jos, şi el se lăsă, apoi se puse în el şi 
se ridică. Fiul împăratului rămase cu 
gura căscată uitân-du-se la ea şi la 
minunea cum de se lăsase şi se ridicase 
copaciul, apoi, rupând-o d-a fuga, să te 
păzeşti, pârleo, că îi sfârâia călcâiele de 
iute ce se ducea. 

Nu trecu mult de când se duse fiul 
de împărat, şi iată o fată de ţigan veni să 
ia apă de la fântână, dar când văzu 
chipul care strălucea în apă, crezu că e 
al ei, şi spărgând ulciorul se întoarse 
fuga la mumă-sa: 

- Nu mă mai duc la apă, zise ea, o 
frumuseţe ca a mea nu aduce apă. 

- Du-te la apă, arapino, ce tot spui 
astfel de fleacuri, îi zise mă-sa, arătându-i 
coceanul maturei. 

Ea se duse şi iară se întoarse, ca şi 
întâi, > fără ispravă şi tot cu astfel de 
vorbe. 

Mă-sa înţelese că acolo nu e lucru 
curat şi îi dete un ac vrăjit să-l ţie în păr, 
şi o învăţă ce să facă cu el la întâmplarea 
de ar da peste cineva p-acolo, şi o trimise 
iară. 

Țiganca, cum ajunse la fântână, cată 
în sus şi văzu de unde venea în fântână 
acel chip îngeresc. 

- Suie-mă şi pe mine acolo, rogu-te, 
zise 
tiganca, uitându-se  galeş către zâna 
frumuseţilor. 

Iară fata cu părul de aur zise 
copaciului de se lăsă, luă pe ţigancă ca 
să-i ţie de urât, şi copaciul se ridică la 
loc. 

Stând'ele de vorbă, ţiganca se linguşi 
şi rugă pe fată, ca de voieşte să doarmă 
niţel, să puie capul în poala ei, şi ea îi va 
căuta în cap. 

Fata se înduplecă şi se puse cu capul 
în poala ţigăncii şi, când era să o fure 
somnul, tiganca îi înfipse acul otrăvit în 
cap, iară fata se 

făcu o păsărică cu totul şi cu totul de aur, şi 
începu a zbura de colo până colo, pân 
crăcite pomului. Atunci tiganca zise: 

- Ah! fată de lele ce mi-ai fost, cum 


mi-ai 
scăpat, eu socoteam că dormi, dară, fie, 
tu n-o 


să-mi scapi, îţi viu eu ţie de hac. 

Nu trecu multe zile şi iaca şi fiul de 
împărat cu oaste şi călăreţi şi cu cară 
împărăteşti veni ca s-o ridice; iară 
tiganca, cum îl văzu, îi zise: 

- Da bine, împărate, m-ai lăsat să te 
aştept 
atâta, încât soarele mi-a ars feţişoara şi 
vântul 
mi-a bătut perişorul. 

împăratul, cum o văzu, rămase la 
îndoială şi nu-i venea să crează că ea este 
zâna pe care o lăsase el acolo. 

Dară, după vorbele ce-i zise, pare că 
ar fi crezut, şi deci se înduplecă şi o luă. 

Nu ştiu cum, nu ştiu ce fel, dară 
parcă-i spunea inima că n-o să fie ea; în 
sfârşit, dacă nu văzu pe altcineva, plecă 
cu ea, şi nu ştia cum să facă să nu crează 
tată-său că spusese minciuni. 

Când ajunse la curtea împărătească, 
le ieşi împăratul înainte, şi rămase 
înmărmurit când văzu, în Joc de zâna 
frumuseţilor, cu faţa ca soarele şi cu 
părul de aur, pe o arapină neagră 

ca fundul căldarei. Şi măcar că fiul său îl 
încredința că soarele îi arsese feţişoara şi 
vântul îi bătuse perişorul, împăratului tot 
nu-i venea să crează. însă n-avu ce face; 
de bine, de rău îi puse într-o parte a 
palatului şi tot amâna cununiile. 

D-a doua zi chiar, în grădina 
împărătească, în toate dimineţile, venea o 
păsărică şi cânta cu dor de-ţi rupea 
inima; apoi striga cât îi lua gura: 

- Grădinar! Doarme împăratul? 

- Doarme, îi răspundea grădinarul. 

- Să doarmă somn dulce şi mai 
dulce, de pe căpătâi să s-aridice, adăoga 
păsărică. Dară cioroaica de împărăteasă 
doarme? 

- Doarme, îi răspundea. 

- Să doarmă somnul de urgie, de 
acum până-n vecie. 

Şi pe care pom se punea de cânta, 
pe loc se şi usqa. 

Grădinarul spuse împăratului toată 
şiretenia cu pasărea şi cum se usucă 
pomii pe care se punea ea de cânta. 
împăratul se luă de gânduri. 

Mai toţi pomii din grădină se uscară în 
câteva zile, mai rămăsese unul. Atunci 
împăratul porunci să se pună pe fiecare 
crăculiţă câte un laţ, şi aşa se şi făcu; iară 
a doua zi în revărsat de zori, 

grădinarul veni la împăratul cu pasărea de 
aur care dedese în laţ. împăratul porunci de- 
i făcu o colivie cu totul şi cu totul de aur, 
puse pasărea în ea şi, de dragul ei, o ţinea 
pe fereastra lui. 

, Țiganca, cum auzi de istoria cu pasărea, 
îi trecu un fier ars prin inimă. Se făcu 
bolnavă, mitui pe toţi vracii care spuseră 
împăratului că până nu va tăia pasărea de 
aur şi să dea împărătesei să mănânce din ea, 
nu se va însănătoşi. 

Plin de scârbă, împăratul nu se putea 
învoi la asta; dară, după rugăciunea fiului 
său, o dete; rămase însă nemângâiat şi din 
ce în ce ura mai mult pe ţigancă. 

Luară, deci, pasărea şi o tăiară, o 
fierseră şi o duseră împărătesei; iară ea, 
după ce se prefăcu că se însănătoşeşte, 
începu a se găti de cununie. 

Din sângele  păsărelei crescu la 
fereastra împăratului un brad înalt şi 
frumos, şi era o minune cum de într-o noapte 
crescuse aşa de mare şi falnic. împăratul 
chemă pe grădinar şi-i porunci să aibă cea 
mai mare îngrijire de acel pom.-. Iară ţiganca 
cum auzi, n-avu odihnă şi-i puse gând rău. 
Pricepuse, drăcoaica, că încă nu scăpase cu 
totul şi QU totul de primejdie. 

Se făcu iară bolnavă, mitui iară pe 
vraci, care spuseră împăratului că până nu 
va tăia bradul să-l fiarbă şi cu apa aceea să-i 
facă baie, nu va trece împărătesei. 

împăratul se supără până la suflet, 
văzând că logodnica fiului său e piază 
rea, fiindcă, de când a venit ea, n-â avut 
parte de nici un lucru ce j-a fost lui drag. 

Lăsă să taie şi bradul, ca să nu mai aibă 
nici un cuvânt a-l mai supăra cineva-cu ceva, 
şi se hotări ca de aci înainte să nu mai facă 
pe voia nimănui, dacă ar mai da peste ceva 
care să-i placă. 

Pe când tăia bradul, la care toată lumea 
se uita cu jind, o bătrână cerşetoare se opri 
şi ea să privească lângă cealaltă lume, şi 
când vru să plece, luă cu dânsa o surcea ce 
căzuse de la o ţandăra a bradului şi o duse 
acasă. Băgă însă de seamă că era un ac 
înfipt în surcea; ea îl scoase; şi fiindcă 
surceaua era oarecum măricică şi lată, o 
făcu capac la oala care o avea şi ea după 
sufletul ei. 

A doua zi plecă în prosteală ca 
totdeauna; dară când se întoarse acasă, 
rămase încremenită văzând coliba măturată 
şi deretecata de-ţi era dragă inima să 
priveşti. 

Nu înţelegea baba ce minune să fie 
asta, adică cine să fi venit să-i facă ei 
astfel de bine. 

Câteva zile urmă tot astfel; în sfârşit 
hotări să pândească, doară va da peste cel 
ce-i deretecă şi-i pune toate alea la 
rânduiala lor pân colibă şi aşa şi făcu. 
într-o zi, după ce plecă, ea se ascunse, şi 
uitându-se pe furiş, pe crăpătura uşii, văzu 
cum din capacul oalei sări o fată mai albă 
ca neaua şi cu părul de aur. 

- Cine eşti, mamă, zise ea, de îmi faci 
astfel de bine? 
- O fată fără trişte, zise ea; dacă mă 
primeşti să şez la d-ta, mult bine ţi-oi face 
şi eu dumitale. 

Se învoiră şi.rămase; ba încă baba 
se mândrea, că aşa fată nici în casa 
împăraţilor nu se găsea, frumoasă şi 
vrednică. 

Baba mergea mereu în prosteală, 
cum învățase ea; dară într-o zi îi zise fata 
să-i cumpere din târg pânză şi mătase 
roşie şi verde; baba, biet, din paralele ce 
adunase din cerşit, îi cumpără. 

Fata îşi cusu toată istoria pe două 
sangulii!; şi după ce le isprăvi, zise babei 
să se, ducă cu dânsele la împăratul, şi 
când va fi pe tron alăturea 


1 Sangufie - (învechit şi popular) țesătură foarte fină (de 


mătase); năframă (n. red.). 

cu fiul său, sangulia cusută cu verde să o 
pună pe genunchii împăratului, iară cea 
cusută cu roşu, pe ai fiului său. 

Baba ascultă şi se duse; dară ostaşii 
n-o lăsau să intre. Atunci ea făcu zgomot, 
şi împăratul porunci să o lase a intra. Ea, 
cum intră, făcu cum îi zisese fata, şi ieşi ca 
să aştepte să vază isprava. Cum văzură 
sanguliile, împăratul şi fiu-său înţeleseră 
totul. Porunci să cheme pe logodnica 
împăratului şi-i zise: 
- Pentru că o să te faci Împărăteasă, 
trebuie să te deprinzi a şi judeca pe femei, 
când judecătorii nu se domiresc la câte un 
lucru. Astăzi ni s-a arătat cu plângere o 
femeie, care zise că, având un cocoş de 
soi, cu mare cheltuială a alergat prin ţări 
de a cumpărat şi o găină, aşijderea de soi; 
că vecina ei nu s-a mulţumit că i-a 
omorât găina, dară i-a furat şi cocoşul şi l- 
a dat la o găină d-ale ei, şi aşa cere 
dreptate. Ce zici despre aceasta? 
- Zic, răspunse bahniţa, după ce se 
gândi puţin, că femeia care a omorât 
găina şi a furat cocoşul, cu moarte să se 
omoare, şi cocoşul să se întoarcă stăpânei 
împreună cu găina osândi-tei şi cu ouăle 
ce va fi făcut. 

- Bine ai judecat, răspunse 
împăratul. Eu sunt femeia cu cocoşul, şi 
tu eşti care l-ai furat; găteşte-te la 
osânda care tu însăţi ai găsit-o cu cale. 

Țiganca începu a plânge, a se ruga, 
a se jeli, dară toate fură degeaba. O dete 
pe mâna ostaşilor care fără milă îi 
răsplătiră nelegiuirea ce făcuse. 

După aceasta se duseră cu toţii la 
casa babei, şi fiul de împărat cu tată-său 
înainte, ridicară pe fată cu toată cinstea; 
şi după ce o aduse la palat, îndată îi şi 
cununară, şi mare veselie fu în toată 
împărăţia trei zile de-a rândul, pentru că 
s-a găsit vie şi nevătămată fata cu părul de 
aur, după care atâta a umblat fiul de 
împărat, şi toţi cu totul oropseau pe 
ţigancă când s-a auzit istoria nelegiuirilor 
sale. 

încălecai p-o şa etc. 


POVEŞTI MEGLENOROMÂNE 


Omul sărac şi şarpele 


A FOST ODATĂ un om foarte sărac. 
Omul ăsta nu putea să câştige nici cât 
pentru pâinea copiilor. Dar era vesel din 
fire şi avea un fluier cu care cânta de i se 
dusese vestea. 

Când oamenii din satul lui se duceau 
la târg să-şi cumpere ce le trebuia, el, care 
nu avea bani, lua fluierul şi pleca în 
pădure, unde cânta toată ziua. Aproape 
de locul unde stătea el, sub o piatră, se 
aciuase un şarpe. 

Odată, şarpele, cum auzi fluierul, 
ieşi din ascunzătoare, începu să joace şi 
să vorbească omului aşa: 

- Zi-i din fluier, omule, că eu o să-ţi 

plătesc! 

Mai mult de frică, omul cântă, cântă 
până ce şarpele se satură de jucat şi zise: 

- Uite, îţi dau un galben. Mâine să 
vii iar să-mi cânţi, că eu o să-ţi dau iar un 
galben. 


37 


Bucuros de câştigul neaşteptat, omul 
nostru  seînapoieacasă.Adouazi, seduse 
iar să cânte şarpelui din fluier şi acesta îi 
mai dete un gaiben. 

Azi aşa, mâine aşa, omul începu să 
adune galbenii unul câte unul, până 
ajunse să-şi facă şi casă nouă, Să 
cumpere vite, într-un cuvânt s-a 
îmbogăţit. 

Intr-o zi, ţăranul cântăreţ din fluier 
trebui să plece; avea să lipsească mai mult 
timp de acasă. Ca să nu piardă galbenul pe 
care i-l dădea şarpele zilnic, el spuse 
băiatului cel mare să se ducă în locul lui 
la piatra din pădure, să cânte din fluier, 
că o să iasă un şarpe să joace, dar el să 
nu se sperie, că şarpele, după ce oboseşte 
de jucat, îi dă un galben aşa cum îi 
dăduse şi lui şi apoi se trage sub piatră. 
Aşa să facă în fiecare zi. 

Tatăl plecă şi băiatul se duse la 
piatra din pădure, cântă din fluier şi 
primi de la şarpe un galben. în fiecare zi 
făcu la fel. 

Dar ce se gândi băiatul? „De ce să 
mă duc eu în fiecare zi să cânt şarpelui, ca 
să primesc un galben? El trebuie să aibă o 
comoară. Mai bine să-l omor şi să-i iau 
comoara." 

Zis şi făcut. într-o zi se duse cu o 
ghioagă, îl lovi pe şarpe şi îi rupse coada. 
Şarpele se întoarse, îl muşcă şi băiatul 
muri pe loc. 

Mama băiatului, văzând că feciorul 
nu se mai întoarce, se duse să-l caute în 
pădure şi-l găsi mort. 

înapoindu-se tatăl din călătorie, îşi 
găsi copilul mort şi banii pe sfârşite. 
Atunci se duse iarăşi la şarpe cu fluierul. 
Omul începu să cânte, şarpele ieşi din 
ascunzătoare, dar nu mai juca. 

- Ei, prietene, am venit să-ţi cânt din 
fluier ca altădată, îi zise omul. 

- Ce fel de prieteni să mai fim, 
răspunse şarpele, când eu am rămas fără 
coadă şi tu fără băiat? Nu mai putem fi 
prieteni. 

Şi intră înapoi sub piatră. Astfel, din 
cauza  lăcomiei băiatului, omul acela 
rămase iar sărac. 

De aceea se spune: „Cine caută 
coarne rămâne şi fără urechi". 


Trei fraţi şi un balaur 


A FOST ODATĂ o femeie care avea 


trei băieţi şi o nepoată de fiică. 

într-o zi, cel mai mare dintre fraţi îi 
spuse mamă-si: 

- Mamă, eu mă duc să omor balaurul 
care ţine calea trecătorilor şi-i înghite cu 
haine cu tot. Trebuie să scăpăm de el. 

- Să nu faci una ca asta, dragul 
mamei, că te înghite şi pe tine dihania. 

- Nu mă tem, mamă, eu mă duc să 
scap oamenii de el. 

Maică-sa nu-l putu ţine. Băiatul luă o 
puşcă şi porni. Mergând aşa pe drum, nu 
după multă vreme el întâlni o babă care 
stătea lângă o fântână. Baba îl întrebă 
încotro merge." 

- Mă duc să omor balaurul cel 
fioros, îi răspunse băiatul. 

- Bine faci, îi zise baba, dar uite, eu 
arunc 
acul ăsta în jgheabul cu apă şi, dacă tu îl 
găseşti, 

o să reuşeşti, dar dacă nu-l găseşti, să nu 
te duci, 
că o să te mănânce balaurul. 

Băiatul căută ce căută acul în 
jgheab, dar nu-l găsi. Nu ascultă însă de 
vorbele babei şi o porni mai departe. 
Mergând el aşa, dădu de un văcar, care 
păştea vitele. Şi acesta îl întrebă unde se 
duce şi băiatul îi răspunse: 

- Mă duc să omor balaurul! 

- Bine faci, zise văcarul, dar stai mai 


întâi 

să tai eu un bou şi, de-i putea să-l mănânci 
tu pe 
tot, vei reuşi, dacă nu, nu te mai duce, că te 
înghite 

balaurul. 


După ce văcarul tăie boul şi-l fripse, 
băiatul mancă ce mancă, dar nu-l putu 
mânca pe tot. 

-întoarce-te, băiete, acasă, îi spuse 
atunci văcarul, că n-ai să poţi omori 
balaurul şi o să te mănânce. 

Dar băiatul nu-l ascultă nici pe văcar 
şi o porni mai departe. De data asta 
întâlni în cale un cioban cu oile. Ciobanul 
îl întrebă şi el unde se duce şi băiatul îi 
răspunse că se duce să omoare balaurul. 

- Bine faci, spuse şi ciobanul, dar stai 
puţin 
să mulg eu o găleată de lapte şi dacă poţi 
să bei 

^ toată găleata dintr-o dată, ai să omori 
balaurul, dacă nu, o să te mănânce el pe 
tine. 

Băiatul nu putu să bea dintr-o dată tot 
laptele din găleată şi ciobanul îl sfătui să 
se întoarcă acasă, căci nu va putea ucide 
balaurul. 

Băiatul nu ascultă nici de cioban, 
porni mai departe şi, în sfârşit, ajunse la 
porţile palatului unde trăia balaurul. 
Dihania, care se arăta oamenilor sub 
înfăţişarea unei babe gârbove, 

avea trei fete. Dar fetele astea nu 
semănau cu tatăl lor, balaurul, erau fete 
adevărate, ca toate fetele. Şi văzând ele, 
din balconul casei, că vine un străin, 
începură să ţipe. Balaurul răcni atunci: 

- Ci tăceţi odată şi vedeţi mai 
degrabă ce 
fel de om este şi spuneţi-mi de la care 
viţă 
mănâncă el struguri şi de la care fântână 
bea apă. 
Că dacă bea de la fântâna cu apă tulbure 
şi 
mănâncă struguri negri, să închideţi 
poarta, iar 
dacă bea de la fântâna cu apă limpede şi 
mănâncă struguri albi, să-l lăsaţi să intre. 

Intrând în curtea balaurului, băiatul 
se repezi la strugurii albi, apoi bău apă de 
la fântâna cea limpede. Fetele strigară la 
babă şi-i spuseră ce făcuse străinul, iar 
baba, adică balaurul, le spuse fetelor să-l 
lase să intre în casă. 

îndată ce intră în casă, baba, care 
şedea lângă cuptor şi pusese să se coacă 
pâinea, îl pofti cu vorbă mieroasă: 

- Bine ai venit, voinicule, la noi! Şi 
tocmai 
bine s-a nimerit, că uite, eu sunt bătrână şi 
nu pot. 
să aprind focul. Apleacă-te tu şi suflă 
puţin de-l 
stârneşte. 

Băiatul se aplecă să sufle şi atunci 
baba, hap! îl înghite. Şi nu se mai auzi de 
el. 

Acasă, mama băiatului şi fraţii lui, 
văzând că nu se mai înapoiază, se luară de 
grijă. Fratele cel mijlociu îi spuse atunci 
maică-si că el pleacă să-l caute pe fratele 
său cel mare şi să omoare balaurul. 

Femeia îi spuse şi lui să nu plece, că-l 
va mânca balaurul, dar băiatul nici nu vru 
să audă. îşi luă puşca şi plecă. 

Mergând, o întâlni pe aceeaşi babă, 
ca şi fratele său; aceasta aruncă şi pentru 
el un ac în 

'gheabul cu apă şi nici el nu-l putu găsi, 
' dar merse nai departe. Apoi întâlni pe 
văcarul care tăie un DOU şi-l fripse, dar 
nu-l putu mânca nici el şi, în sfârşit, 
întâlni pe ciobanul care-i dete şi lui o 
găleată de lapte şi el nu putu să-l bea pe 
tot din-tr-o dată. Şi nu ţinu seama de nici 
un sfat, ca şi fratele său, şi plecă mai 
departe. 
Ajungând la casa balaurului, fratele cel 
. mijlociu bău şi el apă din fântâna limpede şi 
mancă 
struguri albi, ca şi frate-său. Şi, tot ca pe 
frate- 
său, baba îl pofti în casă şi-l rugă să sufle 
puţin în 
foc şi, pe la spate, îl 
înghiţr. 

Cei de acasă aşteptară ce aşteptară şi, 
dacă au văzut că nu se mai înapoiază nici 
al doilea fecior, înţeleseră că l-a mâncat şi 
pe el balaurul, aşa cum îl mâncase şi pe 
băiatul cel mare. 

Acuma şi fratele cel mic îi spuse 
mamă-si că el pleacă să omoare balaurul 
şi să-i găsească pe fraţii lui. Şi maică-sa îl 
lăsă. Dar acest băiat nu era ca fraţii săi, 
el era mititel, mititel, jumătate numai cât 
fraţii lui. 

Plecă la drum, şi o întâlni şi el pe 
baba cu acul; întrebându-l unde se duce, 
el îi spuse că merge să omoare balaurul şi 
să-şi găsească fraţii. 

- Ei, dragul mamei, îi răspunse 
baba, pe 
aici au trecut băieţi voinici, nu ca tine şi 
nu s-au 
mai înapoiat, lată, îţi arunc şi ţie acul în 
jgheab şi, 
dacă poţi să-l găseşti, vei omori balaurul, 
dacă 
nu, o să te mănânce el pe tine. 

Dar îndată ce baba aruncă acul în 
apă, băiatul îl şi scoase. Atunci baba îi 
spuse: 

- Du-te, că tu o să omori balaurul! 

Băiatul plecă şi mai încolo întâlni pe 

văcar. 

Văcarul tăie un bou şi-l fripse, iar băiatul 
îl mancă pe tot şi ceru să-i mai dea. 
Minunat de aşa mâncău, văcarul îi 
spuse: 

- Du-te, că tu o să omori balaurul! 

Mai departe, băiatul întâlni pe 
cioban şi acesta îi dădu o găleată de lapte 
s-o bea dintr-o dată; băiatul îl bău. Şi 
ciobanul îi spuse: 

- Du-te, că tu o să omori balaurul! 

Ajungând aproape de casa balaurului, 
văzu într-o livadă un măgar legat de un 
păr cu pere multe. Băiatul cel mititel 
apucă măgarul de coadă şi-l azvârli în 
pom; picară toate perele şi el mancă până 
se satură. 

Văzându-l de la balcon, fetele 
balaurului strigară: 

- Mamă, mamă, vine un om care a 
azvârlit măgarul în păr şi toate perele au 
căzut jos şi el le-a mâncat. 
- Nu-i nimic, lăsaţi-l să vină, dar 
vedeţi de la care fântână bea apă şi de la 
care viţă mănâncă struguri. 

Băiatul, intrând în curte, se repezi la 
fântâna cu apă tulbure şi mancă struguri 
negri. între timp, fetele închiseră uşa, dar 
el se năpusti peste uşă, o făcu ţăndări şi 
intră în casă. 

Balaurul aştepta lângă cuptor, 
prefăcut în babă, şi-l rugă şi pe el să se 
aplece ca să sufle în foc. Dar în loc să se 
aplece, băiatul se repezi la babă, o apucă 
de gât şi-i spuse să-i dea pe fraţii lui, că, 
de nu, atâta i-a fost cu viaţa. 

De voie, de nevoie, balaurul scuipă 
întâi pe un frate, apoi pe celălalt şi apoi 
toate vitele şi toţi oamenii pe care îi 
mâncase el. După ce nu mai 

avu ce scuipa, băiatul şi toţi ceilalţi 
tăbărâră pe balaur şi-l omorâră. 

Pe cele trei fete ale balaurului le-au 
luat cei trei fraţi la casa lor. Băiatul cel 
mare se însura cu sora cea mare, 
mijlociul, cu cea mijlocie şi pe cea mică şi 
cea mai frumoasă din toate o luă băiatul 
cel mic şi cel mai voinic. De atunci trăiră 
în pace şi linişte, deoarece se mântuiseră 
de balaurul cel fioros. 


Omul din iad 


Â FOST ODATĂ un om cu nevasta 
lui. Ei aveau un bou şi mereu se certau că 
cine să ducă boul la văcar. într-o zi se 
înţeleseră că cine va vorbi mai întâi, 
acela să ducă boul la văcar. Şi puseră 
rămăşag. 

A doua zi, femeia, văzând-că 
bărbatul nu se scoală şi nu vorbeşte 
nimic, duse dânsa boul la văcar. în timpul 
cât ea a lipsit de-acasă, veni o cerşetoare, 
intră în casă şi ceru ceva de pomană, 

dar omul, care se ţinea de rămăşag, nu 
deschise gura. Cerşetoarea, văzând că omul 
nu vorbeşte şi nici nu se uită la ea, începu a 
cotrobăi prin casă şi văzu într-o odaie o 
căciulă de băiat împodobită cu galbeni. Luă 
căciula şi plecă. Omul tot nu deschise gura, 
căci se ţinea de rămăşag. 

Când se înapoie femeia acasă, văzu că 
lipseşte căciula băiatului. întrebă atunci pe 
bărbat unde e căciula, dar el tăcea, că se 
tinea de rămăşag. Atunci femeia puse mâna 
pe un băț şi începu a striga: 

- Ori căciula să o afli, ori piei de 

aici! 

Şi omul plecă în lume. 

Mergând pe drum, ajunse într-un sat şi 
se opri la prima casă. Ceru adăpost şi ceva 
de mâncare. Femeia, care ieşise în poartă ca 
să-l întrebe ce vrea, înţelese că e străin şi-l 
întrebă de unde vine. 

- Dacă ai şti de unde vin, îi răspunse 
omul, chiar din iad vin. 

- Dacă vii din iad nu cumva l-ai văzut pe 
băiatul nostru, Aii? îl întrebă femeia, căreia 
nu de mult îi murise băiatul. 

- Cum nu, l-am văzut, îi răspunse omul 
cu şiretenie. 

- Şi cum era? mai întrebă femeia. 

- Era tare zdrenţăros şi mort de 
foame şi nu avea o leţcaie. 

- Dacă e aşa,.stai să-ţi dau o pâine şi 
ceva bani să-i duci, zise femeia. 

- Bine, spuse omul, am să-i duc. 

Femeia intră în casă, luă o pungă cu 

bani, 
luă îmbrăcăminte şi o pâine caldă şi le 
dădu omului, care porni mai departe la 
drum. 

înappindu-se de la pădure, bărbatul 
acestei femei se miră găsind-o aşa de 
bucuroasă şi o întrebă ce are de este aşa 
de veselă. 

- Hei, omule, spuse nevastă-sa, a 
venit 
cineva din iad, care l-a văzut acolo pe 
băiatul 
nostru Aii, lipsit, săracul, de toate. 

- Cum aşa, măi femeie? Eşti într-o 
ureche? Poate să vină cineva din iad? 
- lată că a venit! 

-Taci, că nu eşti sănătoasă la minte! 
Şi i-ai dat ceva? 

- l-arfi dat, fireşte că i-am dat să-i ducă 
lui Aii 
o pungă cu bani, îmbrăcăminte şi de-ale 
mâncării. 

Auzind acestea, omul înţelese cum 
stau lucrurile şi îndată sări pe cal şi porni 
să-l ajungă pe înşelător. Acesta, care nu 
ajunsese prea 

departe, văzând că este urmărit, bănui cine 
se ţine după dânsul şi căută să se ascundă 
undeva. Se opri la o moară care era în drum. 

Morarul îl-întrebă de ce fuge aşa 
speriat, înşelătorul îi spuse atunci: 

- Fugi repede, că un om aleargă călare 
să prindă pe morar şi să-l jupoaie, că, spune 
el, pielea de morar e bună pentru tobă! 

Auzind acestea, morarul fugi în pădure, 
dar în grabă îşi uită şapca la moară. 
înşelătorul luă şapca morarului, şi-o puse pe 
cap, ca şi când ar fi el morarul, iar când sosi 
cel care îl urmărea şi-l întrebă dacă nu 
văzuse trecând pe acolo un om străin, el îi 
răspunse că omul acela a fost aci la moară şi 
a luat-o spre pădure. Şi-i mai spuse că în 
pădure nu poate intra călare, că-şi rupe calul 
picioarele prin lăstăriş, şi să-l lase mai bine 
la moară, că i-l păzeşte el. 

Omul, crezând că ăsta e morarul 
adevărat, lăsă calul la moară şi fugi în 
pădure după cel care îi păcălise nevasta. 
Când se apropie păgubaşul de omul din 
pădure, adică de morarul adevărat, acesta 
începu să strige: 

-Aman, pielea mea nu e bună pentru 
tobă, că e râioasă! 

- Opreşte-te, omule, eu nu vreau pielea 

ta! 

Dar omul. tipa ca din gură de şarpe, 

spunând 
că pielea lui nu e bună de tobă. 

- Eu n-am nevoie de pielea ta, omule, 
eu caut pe un străin care a jefuit-o pe 
nevasta mea, spune-mi: nu l-ai văzut? 

- Ba l-am văzut, răspunse morarul, 
omul acela a rămas la moară. 

Dându-şi seama amândoi că fuseseră 
păcăliţi, se înapoiara la moară, dar nu mai 
găsiră pe nimeni, căci înşelătorul o ştersese 
cu calul omului cel înşelat. 

înapoindu-se acasă, acesta îi spuse 
nevestei sale: 

- Omul acela ne-a înşelat pe amândoi. 
Asta 
înseamnă că amândoi suntem tot atât de 
proşti. 


Poveste cu o babă şi 
scroafa ei 


AU FOST ODATĂ un moş şi o babă, care 
aveau o scroafă. într-o zi, moşul plecă de 
acasă, 

iar baba ieşi cu scroafa la păscut. Baba îşi 
iubea mult scroafa, căci n-avea copii. 

Tocmai atunci trecu pe acolo un om 
şi-i spuse babei: 

- Babo, eu am venit să-ţi cer 
scroafa, ca 
s-o mărit cu un băiat de-al meu, să-i fie 
nevastă. 

Baba, care nu era întreagă la minte, 
primi bucuroasă. 

Omul luă scroafa şi plecă. 

Când se înapoie acasă moşul şi văzu 
că lipseşte scroafa, o întrebă pe babă 
unde este. 

- Am măritat-o după un băiat, zise 
baba bucuroasă. 

- Cum aşa, femeie? O scroafă să fie 
nevastă? Cine te-a păcălit pe tine cu 
vorba asta? 

Şi, repede, moşul o porni în căutarea 
omului care luase scroafa. Mergând el, pe 
drum întâlni un om care nu era altul 
decât acela care luase scroafa. Moşul îl 
întrebă dacă nu văzuse, din întâmplare, 
pe cineva cu o scroafă. 

- Da, l-am văzut nu de mult, a luat-o 
spre 
munte, spuse acesta. 

-Alerg după el, spuse moşul, supărat. 

- Nu fugi aşa îmbrăcat, îi strigă cel 
care îi 
luase scroafa, că n-o să poţi fugi mult. Lasă 
aicea 

blana şi cizmele, că ţi le păzesc eu, şi aşa, 
uşurat, poţi să alergi şi să-l prinzi pe hoţ. 
Moşul nu înţelese  şiretlicul. Se 
dezbrăcă de blană, îşi scoase cizmele şi 
fugi pe deal. Dar n-avea pe cine să 
ajungă, căci pe deal nu era nimeni. Hoţul 
era jos şi acum ajunsese departe cu 
cizmele şi cu blana moşului, după ce 
furase şi scroafa babei. 
Supărat, moşul se întoarse acasă şi 
fără scroafă, şi fără blană, şi fără cizme. 
Şi nu trecu multă vreme de atunci, 
când, în timp ce moşul şi baba stăteau 
într-o zi la poartă, auziră un om care 
striga: 
- Ouă de catâr, ouă de catâr vindem! 
- Păi, la ce sunt bune? întrebă baba. 
- Dacă luaţi unul, zise negustorul, şi-l 
clociţi patruzeci de zile în pădure, o să 
iasă un catâr şi o să aveţi un catâr. 
- Şi câte parale ceri tu pe un astfel 
de ou? întrebă moşul. 
- Zece galbeni, spuse vânzătorul. 
Moşul, care nici el nu era întreg la 
minte, se 
învoi şi cumpără un ou de catâr. 
Vânzătorul însă era tot omul care îi 
păcălise cu scroafa şi furase cizmele şi 
blana moşului, dar 

ei nu-l cunoscură. Şi aşa hoţul luă şi ăşti 
zece galbeni şi plecă. 

Moşul şi baba duseră oul la pădure şi 
baba cloci oul timp de treizeci şi nouă de 
zile. A patruzecea zi, baba plecă acasă şi 
rămase moşul să clocească o zi. După ziua 
aceea, a patruzecea, tocmai când baba se 
înapoia la moş, văzu cum de lângă el sare 
un iepure. Şi baba şi moşul crezură că e 
un pui de catâr. 

- Hei, aleargă, babo, că a fugit 
catârul! strigă atunci moşul. 

Şi ridicându-se şi el de unde stătea, 
începură să alerge amândoi după iepure, 
crezând că aleargă după catâr. Alergară ei 
aşa multă vreme şi, de n-or fi murit, 
aleargă şi astăzi, că pe iepure tot nul-au 
putut prinde. 

Oul de catâr a rămas acolo în 
pădure, că nu era ou, era o piatră albă, 
frumos rotunjită de apa râului care 
trecea .prin satul babei şi al moşului. 


POVESTE BIELORUSĂ 


Moşul şi ginerii sai 


ÎNTR-O ZI, o babă îşi trimise moşul 
la târg ca să cumpere griş. Voia să fiarbă 
griş cu lapte pentru cele trei fiice ale sale. 
Moşul luă sacul, se duse la târg şi 
cumpără griş. Dar sacul era găurit şi pe 
drum se împrăştie tot grisul. 

- Unde ţi-i grisul? întrebă baba. 

Sacul era gol, nici un fir de griş nu 
se mai afla înăuntru. 

Moşul se întoarse şi începu să strângă 
grisul împrăştiat pe drum, dar se făcu 
noapte şi bietul om oftă: 

- Dacă Luceafărul ar vrea să-mi 
lumineze 
puţin, ca să pot strânge grisul, i-aş da de 
nevastă” 
pe fiica mea cea mare. 

Luceafărul, auzindu-l, îi lumină calea şi 
moşul continuă să strângă grisul. Dar i se 
făcu frig. 

- Dacă Soarele ar vrea să mă 
încălzească 
puţin, i-aş da de nevastă pe fiica mea 
mijlocie. 

Şi Soarele începu să încălzească, 
până când moşul asudă. 

Fiind obosit, abia mai adună o mână 
de gris. Se opri şi spuse: 

- Dacă ar veni Corbul şi m-ar ajuta să 
strâng 
grisul, i-aş da de nevastă pe fiica mea cea 
mică. 

Veni Corbul şi strânse tot grisul. Astfel 
moşul îşi umplu din nou sacul. 

Luceafărul îi spuse atunci moşului: 

-Acum trimite fata cea mare pe 

prispă. 

Moşul trimise fata cea mare pe 
prispă şi Luceafărul o luă. Apoi trimise 
pe fata mijlocie Soarelui, iar Corbului, pe 
cea mică. 

-Am să mă duc să-mi văd ginerele cel 
mare, îi spuse moşul babei şi se duse. 

Veni la Luceafăr, care-l primi cu 

cuvintele: 

- Bine ai venit, tată socru, ce vrei de la 
mine? 

- Nimic nu vreau. Am venit numai să 
văd ce gospodărie duci cu fata mea cea 
mare. 

- Bine, să mergem atunci să ne 
scăldăm, spuse Luceafărul şi porunci 
soţiei să se cufunde în cada cu apă. 

- Dar e seară şi în baie o să fie 
întuneric, observă moşul. 

- N-o să fie întuneric, râse 
Luceafărul. 

Băgă apoi un deget prin gaura cheii de 
la uşă şi de îndată se făcu lumină, de puteai 
să pui aţă în ac. 

Moşul se întoarse acasă şi spuse babei: 
- Intră în cada cu apă, o să ne scăldăm. 
- Dar acum este seară, se miră baba, o 
să fie întuneric. 

- Nu spune nimic, intră în apă! Am să-ţi 
arăt ce am învăţat de la ginerele nostru, 
Luceafărul. 

Moşul băgă degetul în gaura cheii de la 
uşă, dar gaura era mică şi moşul nu putu să- 
şi mai scoată degetul. Trase, trase şi era 
gata să-şi rupă degetul, înainte de a-l scoate. 
Şi încăperea rămase în întuneric ca mai 
înainte. 

Apoi moşul spuse babei: 

- Mă duc să văd cum trăieşte al doilea 
ginere al nostru. 

Şi se duse într-un suflet la Soare. 
Soarele îl primi cu cuvintele: 

-Te salut cu drag, tată socru, ce vânt te 
aduce pe la noi? 

- Ce să mă aducă, am venit şi eu aşa, să 
văd ce mai faceţi. 

- Foarte bine. Atunci să cinăm, spuse 
Soarele şi se culcă pe podea. 

Soţia aduse o tavă cu prăjituri şi i-o 
puse pe burtă. După o clipă, prăjiturile s- 
au copt şi cina era pregătită. Moşul veni 
acasă şi spuse babei: 

- Pregăteşte nişte prăjituri pentru 

cină. 

Baba luă o tigăiţă, o unse cu untură, 

puse 
în ea coca şi o aşeză pe plită. Dar moşul se 
trânti la pământ şi porunci: 

- Pune tava pe burta mea! 

- Ce ţi-a trăsnit prin cap, bătrân 
nesocotit? se supără baba. 

- Taci din gură şi dă-mi tava! Am să-ţi 
arăt eu ce-am învăţat de la ginerele 
nostru, Soarele. 

Baba luă atunci tigăiţa de pe foc şi o 
puse pe burta goală a moşului, care sări în 
sus, ţipând îngrozitor, fiindcă-i fripsese 
burta. 

După ce-i trecură rănile, moşul spuse 

babei: 

-Am să mă duc la al treilea ginere al 

nostru. 

Şi se duse la Corb, care-l primi cu 

cuvintele: 

- Fii binevenit, tată socru! Ce 
doreşti? 

- Nimic, dragă ginere! Am venit doar 
aşa... 

- Foarte bine, spuse Corbul. Să 
mergem atunci să ne culcăm în copac. 

Se urcară în copac, iar când moşul 
adormi, căzu jos şi-şi rupse nasul. De 
atunci, moşul s-a lecuit să-şi mai viziteze 
ginerii. 


POVEŞTI UCRAINENE 


Corabia zburătoare 


TRĂIAU ODATĂ, într-un sat, un 
moşneag şi o babă care aveau trei feciori: 
doi dintre ei erau tare deştepţi, dar al 
treilea - cam sărac cu duhul. De cei 
deştepţi, baba avea mai multă grijă: în 
fiecare săptămână, le dădea cămăşi albe, 
curate, iar de cel prost toţi râdeau, îl 
certau. El nu se mişca de lângă sobă, în 
cămaşa lui neagră, murdară. Dacă i se da 
de mâncare, mânca, dacă nu, stătea 
flămând. 

Odată, împăratul acelui ţinut vesti 
printr-un crainic să se adune tinerii la 
masă, în palatul împărătesc, şi acela care 
va construi o corabie zburătoare şi va 
veni cu ea, acela o va lua de soţie pe fiica 
sa. Auzind vestea asta, fraţii cei deştepţi 
se sfătuiră şi unul dintre ei zise: 

- Să mergem, poate vom avea noroc! 

Se îmbrăcară frumos şi spuseră 

părinţilor: 

- Vom merge amândoi la împărat la 
masă. 

De pierdut n-avem ce pierde, dar poate 
vom avea 
noroc acolo! » 

Bătrânii lor părinţi se împotriviră la 
început, apoi le dădură binecuvântarea. 
Baba le dădu plăcinte, fripturi, o ploscă 
plină ochi cu rachiu şi ei plecară. Iar 
feciorul cel prost şedea pe sobă şi se ruga 
şi el: 

- Merg şi eu acolo unde au plecat 
fraţii mei! 

- Unde să mergi tu, prostule, te vor 
mânca lupii pe drum. 

- Nu, nu mă vor mânca, voi merge! 

Bătrânii râseră la început, iar pe 

urmă 
începură să-l certe. Dacă văzură că nu 
pot face nimic cu prostul, îi spuseră: 

- Du-te, dar să nu te mai întorci şi să 
nu 
spui cumva că eşti fiul nostru. 

Baba îi dădu o traistă cu ceva pâine 
veche, o ploscă cu apă şi el plecă. 

Merse ce merse şi, întâlnind pe 
drum un bătrân cu barba albă până la 
brâu, îl întrebă: 

- Bună ziua, moşule! Unde mergi? 

- Eu umblu prin lume, să scap 
oamenii de nenorociri. Dar tu? 

- La masă, la împărat. « 


59 


- Oare tu poţi construi o corabie care 
să 
zboare singură? întrebă moşul, fiindcă şi el 
auzise 
de dorinţa împăratului. 

- Nu, nu pot. 

-Atunci de ce mergi? 

- Cine ştie? De pierdut, n-am ce pierde, 
dar 
poate că norocul meu e acolo! 

-Aşa2ă-te, să te odihneşti puţin, să 
luăm ceva în gură. Scoate ce ai în traistă. 

- Ei, moşule, nu e nimic acolo, numai 
nişte pâine uscată... 
- Nu-i nimic, scoate-o. 

Şi iată că prostul dezlegă traista, 
dar în loc de pâine neagră văzu nişte 
plăcinte albe, de care nu mai mâncase 
niciodată. 

- Dar ce, spuse bătrânul, să mâncăm 
fără să bem? Oare în traista ta nu e şi 
rachiu? 

- De unde să fie? N-am decât plosca 
asta plină cu apă. 

- Scoate-o, spuse bătrânul. 

Băiatul scoase plosca, gustă şi se miră: 
în ea era un rachiu din cel mai bun. 

Apoi întinseră merindele pe iarbă şi 
începură să mănânce. După ce mâncară, 
moşul îi mulţumi flăcăului pentru masă, apoi 
spuse: 

- Ascultă, fiule: intră acum în pădure, 
apropie-te de un copac falnic, loveşte 
copacul cu 
securea de trei ori, apoi ai să cazi jos şi ai să 
dormi până te va deştepta careva. Până 
atunci 
corabia ta va fi gata, iar tu urcă-te în ea şi 
du-te 
unde ai nevoie! Pe drum însă ia-i cu tine pe 
toţi 
cei care îţi vor ieşi în cale. 

Prostul mulțumi  moşului şi se 
despărţiră: moşul plecă în drumul său, iar 
prostul în pădure. Intrând în pădure, se 
apropie de un copac falnic, îl lovi de trei ori 
cu securea, căzu jos şi adormi buştean. A 
dormit el, a dormit, până a simţit că cineva îl 
trezeşte. 

- Scoală-te, norocul tău a sosit, scoală- 

te! 

Prostul se trezi şi, când se uită, corabia 

se 
afla*în faţa lui, toată de aur, cu pânze de 
mătase, numai să zbori! Fără să se 
gândească prea mult, se urcă pe corabie, iar 
ea se ridică şi porni în zbor pe sub cer, peste 
pământ. Zbura, zbura! Când se uită, văzu un 
om care se apleca şi punea urechea la 
pământ, ascultând. Băiatul strigă: 

- Salutare, unchiule! Cine eşti şi ce 

faci? 

- Eu sunt Aude-lot şi ascult dacă s-au 
adunat oamenii la masă, la împărat. 

- Aşază-te lângă mine, te duc acolo! 

Şi zburară mai departe. 

Se mai uită încă o dată în jos şi văzu 
un om pe drum cu un picior agăţat de 
ureche, iar cu celălalt sărind. 

- Bună ziua, unchiule! Cine eşti, şi 
de ce sari într-un picior? 

- Mi se spune Merge-lute. Dacă 
dezleg şi celălalt picior, aş călca dintr-un 
pas tot pământul, şi nu vreau. 

- Unde te duci? 

- La împărat, la masă. 

-Aşază-te alături de noi. 

Omul se aşeză în corabie şi zburară 
mai departe. După o vreme, când se uită, 
băiatul văzu un vânător care stătea pe 
drum şi ochea cu arcul. Nicăieri nu se 
vedea nici o pasăre, nimic. Prostul strigă 
atunci: 

- Bună ziua, unchiule, ce ocheşti, că 
nu se 
vede nici o pasăre, doară? 

-Asta vouă vi se pare că nu se vede. 
Eu văd că ea stă pe un pom uscat, la o sută 
de mile de aici. 

- Vino cu noi, dacă vrei. 

Acela se urcă în corabie şi îndată 
corabia zbură mai departe. Când se mai 
uită, prosiut văzu un om care ducea un 
sac plin cu pâine. 

- Bună ziua, unchiule! Cine eşti 
dumneata şi unde mergi? 

- Eu sunt Inghite-Mult, dac-ai auzit de 
mine, şi merg să fac rost de pâine pentru 
masă. 

- Păi şi aşa ai un sac plin. 

- Nu-mi ajunge nici la o gustare pâinea 

asta. 

-Vino cu mine. 

Se urcă şi el. Mai zburară aşa o 
vreme, iar când se uită iarăşi, băiatul 
văzu un om care mergea pe lângă un lac, 
căutând ceva. 

- Bună ziua, unchiule! De ce umbli 
pe-aici? Cine eşti şi ce cauţi? 

- Setilă sunt şi mi-e tare sete, dar nu 
găsesc apă prin locurile astea... 

- Dar în fața ta ah un lac întreg, de 
ce nu bei? Nu-ţi ajunge? 

- Ei, ce apă e asta?! Nu-mi ajunge 
nici 
pentru o înghiţitură! 

-Atunci aşază-te alături de noi. 

Se aşeză omul acela şi ei zburară 
mai departe. Când se uită din nou, 
băiatul văzu un om care mergea spre sat, 
ducând în spate o legătura de paie. 

- Bună ziua, unchiule! Cine eşti şi 
de ce 
cari paiele acelea, oare nu au oamenii paie 
acolo? 

- Eu sunt Gerilă, flăcăule, dar paiele 


astea 
nu-s ca şi celelalte... Vara, cât ar fi de 
cald, dacă 


aşterni puţin, dintr-o dată aduci gerul şi 
zăpada. 

-Aşază-te alături de noi. 

Şi zburară mai departe. Zburară, 
zburară... Când se uită, băiatul văzu un om 
care mergea spre o pădure, ducând o 
legătură de lemne pe umeri. 

- Bună ziua, unchiule, unde duci 
lemnele? -în pădure. 
- Nu sunt destule lemne în pădure? 

- Sunt, dar nu la fel! Pe acestea, 
dacă le 
arunci, îndată apare în faţa ta o armată. 

-Vino cu noi. 

în cele din urmă ajunseră la masă, la 
împărat. Acolo, în mijlocul curţii, erau 
aşezate o mulţime de mese încărcate cu 
mâncare şi butoaie cu vin şi rachiu şi 
multe altele. Erau adunaţi acolo bătrâni şi 
tineri, nobili şi bogătaşi, săraci şi 
cerşetori. 

Prostul sosi şi cobori cu corabia în 
faţa ferestrelor împărăteşti. El şi cei 
care-l însoțeau ieşiră din corabie şi se 
duseră să mănânce. 

împăratul văzuse pe fereastră că a 
sosit o corabie în zbor şi spuse unui 
servitor: 

- Du-te şi întreabă cine a sosit cu 
acea 
corabie de aur? 

Servitorul se duse. întorcându-se, îi 
spuse împăratului: 

- Nişte zdrenţăroşi, măria-ta! 

împăratul nu-l crezu. 

- Cum se poate ca nişte zdrenţăroşi 


să 
zboare cu o corabie de aur?! Tu probabil 
că n-ai 


cercetat cum trebuie. 
Şi se duse chiar el şi întrebă: 
- Cine a sosit cu această corabie? 
- Eu, spuse prostul, înclinându-se 
adânc în faţa împăratului. 

împăratul, cum văzu că haina 
acestuia e plină de petice, iar pantalonii 
rupţi în genunchi, îşi puse mâinile în cap. 

„Cum s-o dau pe fata mea acestui să- 
răntoc?" îşi spuse în sinea sa. 

Şi se gândi să-l pună la tot felul de 
încercări. După ce chibzui o vreme, 
chemă un servitor şi-i porunci: 

- Du-te şi spune-i acelui zdrenţăros 


că, deşi 
a venit pe corabia de aur, dacă nu 
găseşte apa 
vie până vor termina oamenii masa, nu 
numai că 


nu-i dau pe prinţesă, dar îi zbor capul de pe 
umeri! 

Servitorul plecă. lar Aude-Iot, care 
auzise tot ce spusese împăratul, îi spuse 
prostului. 

Acesta se întrista, nu mai mânca şi nu 
mai bea. Merge-lute observă şi-l întrebă de 
ce nu mănâncă şi nu bea? 
- De ce să mănânc, dacă nu pot să 
aduc apa vie? Află că împăratul mi-a 
poruncit ca, până când oamenii termină 
masa, să-i aduc apa vie. Cum s-o găsesc? 
- Nu fi trist, îţi fac eu rost. 
Merge-lute dezlegă piciorul de la 
ureche şi porni; într-o clipă aduse apa vie. 
Dar, fiind obosit, se culcă la umbră, lângă 
o moară şi adormi. Oamenii terminau de 
mâncat, iar el nicăieri. Prostul stătea nici 
viu,, nici mort. Se gândea că nu mai are 
mult de trăit. Aude-lot puse urechea la 
pământ şi ascultă, apoi îi spuse: 
- Nu fi trist, doarme la moară. 
- Ce fac acuma, întrebă prostul, cum 
să-l trezesc? 
- Nu-ţi fie teamă, zise vânătorul, îl voi 
trezi eu. 
întinse arcul şi trase. Săgeata izbi 
moara 
din care săriră surcele. Merge-lute se 
trezi şi într-o clipă aduse apa vie, tocmai 
când oamenii terminau masa. * 
împăratul se îngălbeni. Ce să facă? Şi-l 
puse la altă încercare. 

- Dacă va mânca el şi însoțitorii lui 
dintr-o 
dată şase perechi de boi fripţi şi 


patruzeci de 
cuptoare de pâine, atunci îi dau fiica de 
soţie, iar 
dacă nu, îi va sta capul unde îi stau 
picioarele. 
Aude-Iot auzi şi asta şi-i spuse 
prostului. 


- Ce să mă fac acuma? zise el. Eu nu 
pot 
să mănânc nici o pâine! 

Şi începu să plângă. 

- Nu plânge, eu voi mânca pentru toţi 
şi încă 
îmi va fi puţin! îl linişti Înghite-Mult. 

Se  fripseră doisprezece boi, se 
coapseră patruzeci de cuptoare de pâine. 
Inghite-Mult începu să mănânce şi 
mancă tot. 

împăratul, văzând că a pierdut şi 
încercarea aceasta, zise din nou: 

- Să bea patruzeci de butoaie cu vin, 
dacă 
nu, îi voi zbura capul! 

Aude-Tot îi spuse iar prostului, care 
începu din nou să plângă. 

- Nu plânge, îl potoli Setilă, eu voi 
bea tot şi 
nici nu-mi va ajunge. 

împăratul îi dădu patruzeci de 
butoaie cu vin şi Setilă bău tot. 

Văzând că nu poate să-i facă nici un 
rău, împăratul se gândi: „Trebuie să-l 
trimit pe lumea 

cealaltă, altfel îmi va lua fiica!" Şi trimise 
din nou sluga, cu altă poruncă: 

„ „ — Du-te şi spune-i ca înainte de 
nuntă să facă o baie! 

Apoi porunci să încingă baia aşa fel, 
ca el să se coacă în ea. Băiaşul încinse 
baia din răsputeri: numai dogoarea te-ar 
fi omorât. - 

îi spuseră prostului, care plecă la 
baie, iar cu el merse şi Gerilă cu paiele 
sale. Gerilă împrăştie paiele şi se lăsă un 
frig, că prostul abia putu să se spele, apoi 
repede sări pe sobă şi acolo adormi 
numaidecât. 

Dimineaţa, slujitorii împăratului 
deschiseră baia cu gândul că vor găsi 
numai cenuşa, când colo, el dormea pe 
sobă. îi spuseră împăratului cum s-a 
întâmplat: că l-au găsit dormind pe sobă, 
iar acolo era atât de frig, de parcă nu s-ar 
fi făcut focul toată iarna. împăratul se 
zăpăci. Se gândi, se gândi şi spuse: 

- Să facă rost de un regiment de 
soldaţi până dimineaţa, atunci îi voi da 
fata. Dacă nu, îi tai capul! 

Aude-lot auzi şi asta şi-i spuse 
prostului, iar acesta începu să plângă, 
spunându-şi: „Ce să mă fac, de unde scot 
eu atâta armată?" 

Merse pe corabie şi zise: -Oh, salvaţi-mă, 
fraţilor! M-aţi scos de atâtea ori din 
nevoie! Ajutaţi-mă şi acum! 

- Nu plânge, spuse omul care ducea 
lemne, 
te scap eu. 

Şi-l duse pe băiat, noaptea, în câmp, 
luă cu el o legătură cu lemne şi când a 
început să arunce lemnele, apăreau 
oamenii! Şi se adună o armată. 

Dimineaţa, împăratul auzi cântece şi 

întrebă: 

- Cine cântă atât de dimineaţă? 

-Acela care a venit cu corabia 

zburătoare: 
el cântă şi instruieşte armata. 

împăratul se convinse că nu mai 
poate să facă nimic şi porunci să-l cheme 
la el. 

Iar prostul se schimbase aşa, că nu-l 
mai puteai recunoaşte: hainele pe el 
străluceau, iar el era atât de frumos, că îţi 
lua răsuflarea. Mergea în fruntea 
regimentului, călare pe un cal negru. 

Ajungând la palat, el strigă: 

- Stai! 

° Armata se opri pe loc. Apoi el intră 
în palat şi împăratul î| îmbrăţişa, îl sărută 
şi-i spuse: 

- Aşază-te, ginerele meu iubit! 

Veni şi prinţesa. Cum îl văzu, îl plăcu 
şi se citea fericirea pe chipul ei. 

Şi au făcut o nuntă mare, cu veselie 
şi belşug, că aburul mâncărurilor a ajuns 
până la cer. Şi se spune că până şi Inghite- 
Mult s-a săturat de astă dată. 


împăratul pădurii 


DEMULT, când nu erau pe lume nici 
părinţii, nici bunicii noştri, trăia un om 
sărac cu soţia sa. Aveau un singur fiu, 
dar nici acela de ispravă: era atât de 
leneş, că nu se apuca de nimic, ci stătea 
numai pe sobă. împlinise douăzeci de ani, 
dar el stătea tot pe sobă, nu se da jos 
niciodată. Dacă i se da de mâncare, 
mânca, dacă nu, se lipsea. Părinţii lui 
erau tare supăraţi. 

- Ce să facem cu tine, fiule, că nu 
eşti bun de nimic? Copiii vecinilor îi ajută 
pe părinţi, iar tu numai mănânci pâinea 
degeaba. 

Dar el n-ave.a nici un gând, decât să 
stea zi de zi şi noapte de noapte la 
căldură. 

într-o zi, femeia îi spuse soţului său: 

- Ce gânduri ai cu fiul tău, vezi bine 
că a 
ajuns mare şi nu e bun de nimic?! Dă-l la 
(0) 
meserie, poate oamenii străini l-or învăța 
să facă 
şi el ceva! 

Omul o ascultă şi îl dădu la un croitor. 
Stătu el la croitor cam zece zile şi fugi 
acasă: se urcă din nou pe sobă. Taică-său 
îl bătu bine, îl certă şi îl duse la un cizmar, 
să înveţe cizmăria. El fugi şi de acolo. 
Taică-său îl bătu din nou şi-l duse la un 
fierar, dar şi acolo nu stătu mult şi fugi. 
Ce să facă taică-său cu el? îl luă şi 
plecară departe, departe. Merseră ei ce 
merseră şi, după o vreme, ajunseră într-o 
pădure atât de mare şi întunecoasă, încât 
nu se vedea nici cerul. Intrară în ea şi se 
simţiră obosiţi. Aproape de ei se afla o 
buturugă. Tatăl spuse: 

-Am obosit, mă aşez să mă odihnesc 

puţin. 

Se aşeză pe buturugă şi oftă: 

- Of! Ce obosit sunt! 

Numai ce oftă şi din buturugă ieşi pe 
dată un omuleţ plin de zbârcituri, cu 
barba până la genunchi. 

- Omule, ce-ţi trebuie de la mine? 
- Lasă-mă în pace! Nu te-am chemat! 
răspunse el, supărat. 

- Cum nu m-ai chemat? N-ai strigat 
„Of?", zise bătrânul. 

- Cine eşti dumneata, moşule? 
întrebă el. 

- Eu, spuse omuleţul, sunt împăratul 
pădurii. Of mă cheamă. De ce m-ai 
chemat? 

- Nici nu m-am gândit să te chem; am 
oftat de supărare. 

- Spune-mi, unde mergi? îl întrebă 
Of. 

- îl duc pe băiatul ăsta să-l dau la 
lucru. Poate oamenii străini îl vor putea 
învăţa ceva, căci la noi acasă, cum îl dau 
la lucru, fuge. 

- Lasă-l la mine, spuse Of. îl voi 
învăţa eu, dar cu următoarea înţelegere: 
cum se termină anul, vii după el, dacă îl 
recunoşti, îl iei, iar dacă nu-l recunoşti, va 
trebui să mai stea încă un an! 

- Bine, zise omul şi plecă acasă. 

Of îl duse pe băiat acasă la el, în 
lumea de sub pământ, până la o casă 
verde, iar în acea casă toate erau verzi: şi 
pereţii şi băncile. Şi soţia lui Of era verde, 
şi copiii şi tot, tot. lar ca servitori erau 
maimute, şi ele verzi, verzi. - 

- Aşază-te, îi spuse Of băiatului, cu 
blân 
deţe, şi mănâncă ceva. 

Maimuţele îi aduseră mâncarea. Şi 
ea tot verde. Băiatul mancă. 

- Du-te, spuse Of, să tai lemne şi să le 

aduci. 

A tăiat ori n-a tăiat, s-a culcat pe 

lemne şi a 
adormit. Veni Of, iar el dormea. îl luă, îl 
aşeză pe lemne şi dădu foc lemnelor. 
Băiatul arse! Atunci Of luă cenuşa lui şi o 
împrăştie în vânt. Un cărbune căzu din 
cenuşă. Atunci Of luă şi stropi cărbunele 
cu apă vie. Băiatul învie, dar deveni mai 
vioi. Of îi porunci din nou să taie lemne: 
acela adormi din nou. Of dădu iar foc 
lemnelor, cenuşa o împrăştie în vânt, 
tăciunele îl stropi cu apă vie; băiatul învie 
din nou şi deveni atât de frumos, că nu 
exista altul ca el! Dar Of îl arse şi a treia 
oară, şi băiatul acela leneş deveni atât de 
vioi şi frumos, ca în poveşti. 

lată că trecu un an. Veni tatăl 
băiatului să-l ia. Cum ajunse în pădure, 
se aşeză pe aceeaşi buturugă şi zise: 

-Of! 

Atunci Of ieşi din buturugă şi spuse: 
- Să fii sănătos, omule! 
- Şi tu să fii sănătos, Of! 

-Ai nevoie de ceva? îl întrebă Of. 

-Am venit după băiat. 

- Dacă-l recunoşti, îl iei cu tine, 
dacă nu, 
mă va mai servi un an. 

Omul plecă după Of şi ajunse la 
coliba acestuia. Of luă nişte mei şi-l 
aruncă pe jos, unde se strânseră o 
mulţime de cocoşi. 

- Hai, uită-te, unde e băiatul tău? 

Omul se uită, se uită, toţi cocoşii 
erau la fel, unul şi unul şi nu-l recunoscu 
pe băiat. 

- Ei, spuse Of, dacă nu l-ai 
recunoscut, 
atunci du-te. încă un an mă va servi fiul 
tău. 

Omul plecă acasă. A trecut încă un 
an şi omul veni din nou la Of. Ajungând 
la buturugă, el spuse: 

-Of! 

Of ieşi. îl duse la saivan: acolo numai 
berbeci unul şi unul. Omul se uită, se 
uită, dar nu ghici. 

- Du-te acasă, dacă e aşa, fiul tău va 
rămâne încă un an la mine. 

Omul plecă, supărat. A trecut şi al 
treilea an. El veni din nou. Merse ce 
merse şi văzu un moşneag alb ca laptele; 
şi hainele lui erau albe. 

- Bună ziua, omule! 

- Sănătate bună, bătrâne! 

- încotro mergi? 

- Merg la Of, să-l scap pe băiat, şi-i 
povesti bătrânului cel alb cum l-a tocmit 
el pe fiul său la Of. 

- Ei, spuse bătrânul, proastă treabă, te 
duce el mult cu vorba. 

- Văd şi eu că e rău, dar nu ştiu ce 
să fac acum. Poate ştii dumneata cum aş 
putea să-l recunosc pe fiul meu. 

- Ştiu, răspunse bătrânul. Ascultă, 
cum ajungi la Of, el va da drumul la o 
mulțime de porumbei, iar tu nu-l vei lua 
pe nici unul, decât pe acela care nu 
mănâncă, ci sade sub un pom şi-şi curăță 
penele: acela e fiul tău! 

îi mulțumi moşului şi plecă mai 

departe. 

Ajuns la buturugă, spuse: 

-Of!, 

Şi  omuleţul ieşi şi-l duse în 
împărăţia sa. Apoi aruncă nişte grâu şi 
chemă porumbeii. Erau foarte mulţi şi toţi 
la fel. 

Toţi porumbeii începură atunci să 
mănânce, numai unul stătea sub un pom şi- 
şi curăța penele. Omul spuse: 

- lată-l pe fiul meu! 

-Ai ghicit! Dacă e aşa, poţi să-l iei. 

Şi atunci ieşi din el un flăcău atât de 
frumos, cum nu există altul în lume. Tatăl 
se bucură grozav, îl îmbrăţişa şi-l sărută. 

- Să mergem, fiule, acasă! 

Şi plecară. Mergând pe drum, tatăl îl 
întrebă cum i-a fost la Of; fiul îi povesti. 
Apoi tatăl îi spuse cât de greu trăiesc ei, 
iar fiul ascultă în tăcere. Mai departe, 
tatăl spuse: 

- Ce vom face, fiule, acum? Eu sunt 
sărac şi tu eşti la fel. Ai slugărit trei ani 
la împăratul pădurii şi n-ai câştigat 
nimic! 

- Nu te teme, tată, totul va fi bine. la 
te uită, parcă aici e vânătoarea de vulpi a 
boierilor. Mă transform eu în ogar şi voi 
prinde vulpea, boierii mă vor cumpăra de 
la tine. Cere trei sute de ruble, numai ai 
grijă, să mă vinzi fără zgardă, şi vom avea 
bani! 

Merseră ei ce merseră şi ajunseră la 
marginea pădurii; acolo câinii urmăreau 
vulpea, dar nu puteau s-o prindă. Băiatul 
se prefăcu dintr-o dată în ogar, ajunse şi 
prinse vulpea. Boierii alergară din 
pădure. 

- E câinele tău? întrebă unul dintre 
ei. Vinde-ni-l nouă. Cât ceri pe el? 

- Trei sute de ruble, fără zgardă. 

- Nu ne trebuie zgarda ta, îi vom 
face una aurită, la banii şi dă-ne câinele! 

Numărară banii în mâna omului, 
luară câinele şi începură din nou 
vânătoarea. Câinele 

goni vulpea în pădure, se transformă în om 
şi veni la tată-său. 

Merseră ce merseră şi omul spuse: 

- Ce vom face cu aceşti bani, nu ne 
vor ajunge să ridicăm casa? 

- Nu te îngrijora, vom mai avea şi 
alţii. Aici, mi se pare că boierii au pornit 
la vânătoare de prepeliţe, şi mă poţi 
vinde din nou. 

Merseră ei pe câmp. Boierii dădură 
drumul  şoimului. Şoimul se repezi, 
prepeliţa fugi, şoimul n-o ajunse. Băiatul 
se prefăcu atunci în şoim şi o prinse 
repede. Boierii văzură. 

- E al tău şoimul? Vinde-ni-l nouă. 
Cât ceri 
pe el? 

- Cum daţi trei sute de ruble, îl luaţi. 

Boierii acceptară bucuroşi şi-i 

dădură trei 
sute de ruble; apoi dădură drumul 
şoimului, să urmărească prepeliţele, iar 
el zbură, zbură, se prefăcu în om şi din 
nou veni la tatăl său. 

- Ei, acum ne-am îmbogăţit niţel, 

spuse tatăl. 

-Aşteaptă, vom mai avea bani, când 

vom 
trece prin bâlci. Acolo mă prefac în cal, 
iar tu să mă vinzi, dar fără căpăstru. 

Ajunseră ei la târg, acolo, bâlci. Fiul 
se prefăcu într-un cal cât un balaur, încât 
ţi-era frică 

să te apropii de el. îndată se găsiră 
amatori să-l cumpere. 
- Cât ceri, omule, pe cal? 
- O mie de ruble, dar fără căpăstru. 
- Nu ne trebuie căpăstrul tău, îi vom 
face unul aurit! la cinci sute! 
- Nu-l dau. 
Dar iată că se apropie un chior. 
- Cât ceri, omule, pe cal? 
- O mie de ruble, fără căpăstru, 
începură "să se tocmească, dar omul 
nu 
scădea preţul cu nici un chip. 
- Bine, ia toţi banii, dar mi-l vinzi cu 


căpăstru. 
Ai văzut să se vândă cal fără căpăstru? 
Uite, îţi 


mai dau încă cinci ruble. 

Omul se gândi: căpăstrul costă 
puţin, iar chiorul îmi dă cinci ruble. Luă 
banii şi-i dădu calul. Chiorul, care nu era 
altul decât Of, încalecă pe cal, se ridică în 
zbor şi cobori în pădure. La amiază, Of 
luă calul şi se duse la râu. Când se 
apropie de râu şi se aplecă să bea apă, 
calul se prefăcu în biban şi plecă. Of, 
fără să se gândească mult, se prefăcu în 
ştiucă şi începu să-l urmărească. Dar, 
când să-l ajungă, bibanul se întoarse cu 
coada şi ştiuca nu-l putu prinde. 

- Bibane, bibane! întoarce-te la mine 
cu capul, să stăm de vorbă! 

- Dacă tu, cumetre, vrei să vorbeşti cu 
mine, W eu aud şi aşa! 

Mult timp îl urmări ştiuca, dar 
degeaba! Şi ieşi bibanul pe mal, iar acolo 
prințesa spăla rufele în apă. Bibanul se 
prefăcu în inel de aur cu granate. 
Prințesa îl observă şi ridică inelul din apă. 
îl duse acasă şi se lăudă: 

- Ce inel frumos am găsit! 

Tatăl ei îl admiră, iar prinţesa nu ştia 
la ce deget să-l pună, atât de frumos era! 

Peste vreun ceas apăru un negustor. 
Era Of. Tatăl prinţesei ieşi afară şi-l 
întrebă: 

- Ce doreşti, omule? 

-Am mers pe mare, spuse 
negustorul, pe o corabie şi duceam în 
tara mea, pentru Împăratul meu, un inel 
de aur cu granate şi mi-a scăpat inelul în 
apă. Oare nu l-a găsit nimeni de la 
dumneavoastră? 

- Fiica mea l-a găsit. 

O chemară pe fată. Negustorul 
începu s-o roage să-i dea inelul. Spunea că 
nu va mai putea trăi pe lume, dacă nu va 
aduce inelul. 

Dar ea nu vrea să-l dea. împăratul 

stărui: 

- Dă-I, fată, altfel, din cauza noastră, 
va fi omul nenorocit. 

- Luaţi ce vreţi de la mine, o rugă 
negustorul, numai să-mi daţi inelul. 

- Bine, dacă e aşa, spuse prinţesa, 
atunci nici ţie, nici mie! 

Şi aruncă inelul jos. Acesta se risipi 
îndată în grăunţe de mei, care se 
împrăştiară în toată casa. Of, fără să se 
gândească mult, se prefăcu într-un cocoş 
şi începu să adune meiul. Dădu cu ciocul, 
dădu şi adună tot. Dar un grăunte se 
rostogoli sub picioarele prinţesei şi Of nu- 
l văzu. Când termină, Of zbură pe 
fereastră şi se duse. Iar din acel grăunte 
ieşi un flăcău atât de frumos, încât 
prinţesa, cum îl văzu, se îndrăgosti de el 
şi începu să-l roage pe împărat ca s-o 
mărite cu el. 

împăratul la început se strâmbă că 
trebuie să-şi dea fiica după un om simplu, 
dar până la urmă îi binecuvânta. Atunci 
făcură o masă mare, la care au invitat 
toată lumea, l-au adus la nuntă şi pe 
părinţii băiatukji şi de atunci au trăit cu 
toţii în pace şi feridire. Of, împăratul 
pădurii, nu i-a mai supărat vreodată. 


POVEŞTI DIN PAMIR 


Inelul fermecat 


ODATĂ, demult, trăia o bătrână 
împreună cu nepotul ei. Şi iată că veni o 
vreme când ei nu mai avură nimic ce să 
mănânce. Trecură câteva zile şi băiatul 
zise: 

- Cât suntem de nefericiti, 


bunico! 

Şi atunci bătrâna îi dădu zece 

tangi. 

- Du-te la bazar şi cumpără câte 
ceva de 


mâncare, zise ea. 

Plecă el la bazar şi ce văzu? Pe drum, 
copiii târau după ei un câine, cu gândul 
de a-l omori. Atunci băiatul se rugă: 

- Nu-l omorâţi, daţi-mi-l mie, am să 
vă 
plătesc bani pentru el! 

Copiii se învoiră, aşa că băiatul luă 
câinele şi îl duse acasă. Văzându-l, 
bătrâna îl întrebă: 

- Ei, ce-ai cumpărat? 

-Am cumpărat un câine, răspunse el. 

- La ce bun un câine?! se miră 
bătrâna. 

- Bunico, noi eram doi, acum vom fi 
trei. Şi iarăşi rămaseră încă o noapte 
flămânzi. Când se lumină de ziuă, 
bătrâna îi dădu 

nepotului cincisprezece tangi, zicându-i: 

- Du-te din nou la bazar şi cumpără 
ceva 
de mâncare. Nu putem rămâne flămânzi. 

Băiatul plecă şi hoinări până seara. Pe 
drum, văzu cum nişte copii băgaseră o 
pisică într-un coş şi o duceau s-o omoare. 
Atunci, la fel ca în ajun, băiatul începu să 
se roage: 

- N-o omorâţi, daţi-mi-o mie, am să 
vă 
plătesc pentru ea! 

Şi copiii, luând banii, îi dădură 
bucuroşi pisica. lar bunica sa îl aştepta 
gândindu-se: „O să aducă nepotul meu 
câte ceva, am să pun la fiert şi o să 
mâncăm. Suntem atât de flămânzi". 

Nepotul veni, dar în coş avea o 
pisică. îl întrebă bătrâna: 

- Dar ce nevoie avem noi de pisică? 

- Noi eram trei, cu ea vom fi patru 

şi, pe deasupra, pisica ne va fi de folos. 
Bătrâna nu mai zise nimic. A doua 

zi, ea îi dădu nepotului douăzeci de 

tangi. 

- Du-te la bazar, cumpără ceva, altfel 
nu e 
bine de noi! 

Nepotul plecă la bazar şi rămase acolo 
până târziu. lar când se însera, băgă de 
seamă că nişte copii închiseseră într-un coş 
un şarpe pe care îl duceau să-l omoare. 
Băiatul îi rugă: 

- Nu-l omorâţi! Mai bine daţi-mi-l mie! 
Am să vă dau bani în schimb! 
- Fie, ia-ll răspunseră ei. 

Băiatul le dădu banii, luă şarpele şi-l 
aduse acasă. Bătrâna îşi întrebă nepotul: 

- Ce-ai cumpărat? 

- Un şarpe, bunico! răspunse 

el. 

Şi bunică-sa începu să-l certe: 

- Secătură ce eşti, ce ne trebuia nouă 
un şarpe? Mă va muşca noaptea. De ce l-ai 
adus? 

- Bunico, şi el ne va prinde bine. Eram 
patru, cu el vom fi cinci, răspunse nepotul. 

Dar veni ziua următoare şi, dintr-o 
dată, şarpele zise cu grai omenesc: 

-Au trecut deja trei ani de când m-am 
pierdut de părinţi. Poate că, odată, ai să mă 
duci la ei şi atunci eu am să le povestesc 
cum m-ai salvat de la moarte şi drept 
răsplată ei îţi vor dărui tot ce-ţi va pofti 
inima! 

Aflând dorinţa şarpelui, băiatul se duse 
la bunică-sa. 

- Bunico, vreau să duc şarpele pe 
care l-am cumpărat la părinţii lui! 

- Secătură, îi zise bătrâna, niciodată 
nu mă asculți şi uite acum ce vrei să faci! 
Dar ai să te mai întorci de acolo? Faci 
numai ce te taie capul! 

Şi băiatul înțelese că bunica era tare 
nemulțumită, aşa că, în acea zi, el nu se 
duse nicăieri. Veni o nouă zi şi şarpele 
iarăşi grăi: 

- Hai să mergem la părinţii mei! 

-Aşa să fie, hotărî băiatul, deşi bunica 
mea nu e de acord. 

Şi ei porniră spre părinţii şarpelui- 
Merseră ce merseră, până când ajunseră la 
o vale. Şarpele era în faţă, băiatul îl urma. 
Intrară apoi şi într-o peşteră. lar acolo 
şarpele îl povăţui: 

- Orice ţi s-ar da, să nu primeşti! 
Chipurile, sa spui: „Mie nu-mi trebuie 
nimic". 

- Prea bine, şarpe, se învoi băiatul. 

Mult merseră ei pe sub pământ şi, în 
sfârşit, ajunseră. Şarpele îl lăsă pe băiat 
la intrare, apoi dispăru după o uşă. 
Văzându-l, părinţii rămaseră fără grai. 
După un timp îşi veniră în fire şi întrebară: 

- Cum de-ai venit? Cine te-a adus? 

- Viaţa mi-a răscumpărat-o un băiat 
bun, răspunse şarpele, căci era să fiu 
omorât de nişte 

copii răi. Şi iată că acest băiat a dat douăzeci 
de tangi în schimbul vieţii mele! Am stat la el 
două zile, apoi el însuşi m-a adus aici. 

- Dar unde e acum acest băiat? se 
interesară părinţii. 

- El aşteaptă la uşă, răspunse şarpele. 

- Du-te şi adu-l! porunciră ei. 

Aşa că şarpele plecă şi îl conduse 
înăuntru pe băiat. Dar pe drum îi zise: 

- Tatăl meu are inelul lui Solomon. 
Numai 
acest inel să-l iei, cât despre restul, ce are el 
să-ţi 
mai dea, să nu primeşti. De fapt eu am să 
zic: 

„Tată, iată pe acest tânăr care m-a salvat, 
altfel 
aş fi fost mort, iar tu ai fi rămas fără copil". 

Intrară băiatul şi şarpele la părinţi; 
şase zile aceştia îi purtară de grijă şi în cea 
de a şaptea îl lăsară să plece. Ce nu-i 
dăruiră, dar el nu primea nimic, zicând: 

- Nu-mi trebuie, daţi-mi numai inelul 
lui 
Solomon, doar atât! 

Aşa că tatăl şarpelui trebui în cele din 
urmă să scoată inelul din cufăr şi să i-l 
dăruiască, după care porunci ca tânărul să 
fie cât se poate de repede scos din peşteră. 

Pe drumul de întoarcere, puiul de şarpe 
îi destăinui salvatorului său: 


85 


- Inelul proorocului, pe care l-ai 


primit, e 
fermecat. Opreşte-te la izvor, cere tot ce 
pofteşti 


şi totul ţi se va îndeplini. 

Şi se întoarse băiatul acasă. 
Trecuseră şapte zile de când nu-l mai 
văzuse bunică-sa. lar acasă, numai ce 
intră, că ea îl îmbrăţişa, îl sărută şi căzu 
lipsită de simţiri. După o vreme îşi veni în 
fire şi zise: 

- Eram deja încredinţată că n-ai să 
mai vii 
şi că mi-e sortit ca trupul meu să fie 
mâncat de 
câini şi de corbi. 

Dar nepotul îi răspunse: 

- Eu, bunico,, n-am să te las 
niciodată 
singură, ne vom sprijini unul pe altul, 
până la 
moarte o să am grijă de tine. 

Se însera, el îşi luă inelul şi se duse la 
izvor să-şi încerce norocul. Şi acolo grăi: 

- O, stăpân al lumii, porunceşte să 


se 
ivească aici un sac cu făină şi două 
străchini pline 
cu grăsime! 


Aşteptă puţin şi iată şi sacul cerut, 
iată şi străchinile. îşi aruncă sacul pe 
umeri şi se întoarse numaidecât acasă. 

Câteva zile, trăiră amândoi în 
îndestulare, după care tânărul zise: 

- Bunico, peţeşte-o pentru mine pe fata 
şahului, fiindcă este greu să trăieşti fără 
nevastă. 

Dar bătrâna se sperie. 

- Scoate-ţi gărgăunii din cap, nepoate, 
(0) să 
mă omoare. Din acest petit n-o să iasă nimic 
bun. 

Mă vor aduce moartă de acolo. 

Dar tânărul nu se putea împăca deloc 
cu acest gând. 

- Bunico, măcar o dată să te duci. O vor 
da, 
bine, n-o vor da, nu-i nimic. 

Veni seara, eâ coapse lipii în cuptor, le 
vâri într-o traistă. A doua zi, dimineaţa, 
aruncă traista la spinare şi porni spre şah. 
Când ajunse la porţi, străjile o opriră - cică 
ea n-avea voie la şah. Atunci bătrâna le grăi: 

- Nu se întâmplă nimic, doar o vorbă 
să-i 
zic măritului şah! 

De-abia la amiază, cum-necum, o lăsară. 
Ea intră, dădu bineţe şi se aşeză. Şahul le 
porunci vizirilor săi: 

- întrebaţi-o ce doreşte! 

- De ce ai venit? o întrebă unul dintre 
viziri. 

- Eu am un nepot, începu ea, şi am 
venit s-o peţesc pe fiica şahului. Oare n-o dă 
el pe fată nepotului meu? E 

- Loveşte-o şi alung-o! strigă şahul, 
mâniat. 

Cum să-i dau fata nepotului ei? 

Atunci mai zise şi unui dintre viziri: 

- înălțimea ta, nu trebuie neapărat 
s-o loveşti, porunceşte-i să îndeplinească 
pe dată ceva peste puterile omeneşti. 

- Prea bine, încuviinţă şahul. Eu am 
trei lucruri de cerut. Mai întâi, peste 
noapte să fie în curtea mea un castel mai 
frumos decât al meu. în al doilea rând, 
lângă castel să susure un pârâiaş cu 
lapte, şi în grădină, printre copaci, să 
cânte privighetorile. Şi în al treilea rând, 
înaintea porţilor mele să mă aştepte 
patruzeci de catâri cu poveri. Şi toate 
astea, în trei nopţi la rând. 

Şi bătrâna plecă apoi acasă. Când 
ajunse la nepot, zise: 

-Aşa sunt ei, nepoate, au poruncit să 
facem ceea ce toată viaţa n-o să reuşim 
amândoi să îndeplinim. 

- Dar ce anume? o iscodi 


tânărul. 

Şi bătrâna începu să 

povestească: 

- Primul lucru uite care e: şahul a 
poruncit 
ca peste noapte să se ivească în curtea 
lui un 
asemenea castel, mai frumos decât al 
lui. Al 


doilea, iată: peste încă o noapte în 
curtea cas- 


88 


telului să curgă un pârâiaş cu lapte, iar în 
copaci să cânte privighetori. Al treilea e: 
când se trezeşte şahul, dimineaţa, după a 
treia noapte, la porţi să fie pregătiţi 
patruzeci de catâri cu poveri. 

Aflând condiţiile puse de şah, nepotul 

strigă: 

- Dar nu-i greu, bunico! 

Veni seara. Tânărul îşi luă inelul, plecă 
la izvor şi începu să se roage: 

- O, stăpân al lumii, când va sosi 
dimineaţa, 
fie ca alături de palatul preamăritului şah să 
se 
ivească un asemenea castel, care să fie de 
mii 
de ori mai frumos decât al lui! 

Apoi tânărul porni spre casă şi îşi 
ascunse inelul în cufăr. Când se făcu 
dimineaţă, el îi zise bunică-si: 

- Du-te şi te uită ce e pe acolo! 

Bătrâna se duse şi şahul tocmai ieşea 
din palat şi privea: acolo era un castel mai 
frumos decât al lui! Dar el uitase ce 
poruncise cu o zi mai înainte, i se făcu teamă 
şi se gândi: „Se pare că s-a ivit un duşman al 
meu". Şi pe dată se grăbi spre vizirii săi. 

- Priviţi, ce înseamnă asta? îi iscodi 

şahul. 

Vizirii răspunseră. 

-Apoi, preamărite şah, i-ai poruncit ieri 
bătrânei să facă acest lucru! 

- Deci, castelul este ridicat! se minună 

şahul. 

Tot atunci veni şi bătrâna, care zise: 

- Preamărite şah, o poruncă a ta a 
fost îndeplinită, au mai rămas două. 

- îndeplineşte-le acum şi pe celelalte 
două, dacă poţi! îi grăi şahul. 

Bătrâna se întoarse atunci acasă şi-i 
spuse nepotului său: 

-Acum, nepoate dragă, au mai rămas 
două porunci. 

Iarăşi se însera, iarăşi nepotul scoase 
inelul din cufăr şi porni spre izvor, unde 
se rugă: 

- O, stăpân al lumii, fie ca lângă 
castelul 
şahului să se ivească un pârâiaş cu lapte, 
iar în 
copaci să cânte privighetori! 

Apoi el tăie trei crenguţe, le înfipse 
în pământ şi se întoarse acasă. Şi din nou 
îl vestiră pe şah că privighetorile cântau în 
grădină. El ieşi din palat şi se bucură: 
pârâiaşul de lapte susura, privighetorile 
revărsau triluri. Dar şahului i se făcu rău, 
leşină, căzu. Peste vreo două ceasuri i se 
înfăţişară vizirii şi întrebară: 

- Ce s-a întâmplat, mărite şah? 

- M-au părăsit puterile, răspunse 

şahul. 

Şi peste puţin se ivi bătrâna, zicând: 

- Mărite şah, am îndeplinit şi cea de a 
doua 
poruncă, a mai rămas una. 

-îndeplineşte-o şi pe asta, răspunse 
şahul, apoi vino şi îmi voi îndeplini şi eu 
făgăduinţa. 

Bătrâna se bucură, plecă acasă şi 
zise nepotului: 

- încă un lucru mai ai de făcut, 
dragul meu 
nepot, şi fata şahului va fi a ta! 

-Acest lucru nu e greu, răspunse 
tânărul. La noapte va fi gata, iar după 
aceea să te duci repede să-mi orânduieşti 
nunta! 

- întocmai voi face! se învoi bătrâna. 

Se însera, tânărul scoase inelul din 
cufăr, se duse la acelaşi izvor şi începu 
să se roage: 

- O, stăpân al lumii, fie ca la porţile 
şahului 
să apară patruzeci de catâri cu poveri! 

Zise aceste vorbe, se întoarse acasă 
şi se culcă. A doua zi, o îndemnă pe bunică- 
sa: 

-Acum du-te la şah! 

lar şahul se sculase şi el de 
dimineaţă - patruzeci de catâri împovăraţi 
stăteau unul după altul la porţile palatului. 
Tot atunci veni şi bătrâna. Văzând-o, şahul 
îi zise: 

- Bătrâno, ai îndeplinit tot ce am 
cerut, dar 
nu pot pricepe cum va putea un şah să-şi 
dea 

fata unui nepot al unei bătrâne oarecare. 
Apoi şi oamenii vor râde de mine, îmi vor 
scorni cine ştie ce poreclă! 

Apoi şahul li se adresă vizirilor: 

-Acum, lăsaţi-o pe bătrână să plece 
şi fie ca ea să se întoarcă peste patru zile. 
Până atunci am să găsesc eu vreo 
scăpare, adăugă şahul după ce bătrâna 
plecă. 

lar ea se întoarse acasă amărâtă, 
unde nepotul o întrebă: 

-Cum e, bunico? 

Şi bătrâna răspunse cu tristeţe: 

- Şahul, dragul meu, a zis că dacă 
îşi dă fata nepotului meu are să ajungă 
bătaie de joc; mi-â zis să vin peste patru 
zile, dar până atunci are să găsească el 
vreo scăpare. 

- Nu-i nimic, zise nepotul. 

Veni seara şi el scoase inelul din 
cufăr, se duse la acel izvor şi începu să se 
roage: 

- O, stăpân al lumii, fie-ţi milă şi 
trimite-mi 
cinci oi, trei saci cu făină şi trei ulcioare 
cu ulei! 

Numai ce zise, că toate se şi iviră. Şi el 
mână oile acasă, apoi se întoarse să ia 
făina. Cară făina şi iarăşi veni, după ulei. 
Duse uleiul şi se întoarse să ia inelul. 

După ce trecură cele patru zile, 
bătrâna se duse ea la şah, iar acesta o 
întrebă: 

- Şi acum ce mai vrei? 

- Am venit în petit, răspunse 
bătrâna. Nu aşa ne-a fost vorba? 

- Pleacă de aici, strigă şahul, nu mă 
bate la cap! Ce, eu sunt un prost? Am să- 
mi dau fata vreunui prinţ şi nu nepotului 
tău! 

Dar bătrâna rămase pe loc. Nu voia 
să plece. Văzând stăruința ei, şahul 
porunci vizirilor: 

- la goniţi-o! 

Şi bătrâna plecă amărâtă. Veni 
acasă şi-i zise nepotului: 

- Pe mine, nepoate, numai că nu m-au 
lovit cu pumnii, de s-ar prăpădi această 
fată de şah! 

- Nu-i nimic, nu te amări dintr-atât, 
căută s-o îmbuneze nepotul. 

Şi, când sosi noaptea, el scoase 
inelul şi începu să se roage la izvorul 
împlinirii dorințelor. Şi pe dată se ivi 
prinţesa pe care o luă acasă la el. Ea nu 
se împotrivi, fiindcă era tare supărată că 
tatăl ei, şahul, nu se ţinuse de cuvânt. 

Şahul se trezi dimineaţa şi văzu că 
fata nu e nicăieri. Se mânie, chemă toţi 
oamenii din oraş şi grăi: 

- Cine îmi va găsi fata, aceluia am să-i 
dau 
nenumărate comori. 

lar o vrăjitoare, care ascultase 
vorbele şahului, zise: 

- Eu am s-o găsesc, prealuminate! 

Şi îşi pregăti maşina ei de zburat şi 
porni. Zbură la casa acelui tânăr, cobori, 
iar maşina o ascunse pe acoperiş. Apoi, 
dându-se jos de acolo, începu să-şi facă de 
lucru prin curte. lar în curte era foarte 
frig. în acel timp, tânărul era plecat la 
vânătoare şi, când se întoarse, văzu o 
bătrână stând în curte şi tremurând de 
frig. El intră în casă şi zise fetei şahului: 

-Afară, în curte, o bătrână tremură 
de frig. Poate că ne va fi de folos! Să 
rămână la noi. 

Dar prinţesa, presimţind ceva, 

răspunse: 

- De la această bătrână nu vom avea 
nimic în afară de necazuri. 

- Ce necazuri să avem din partea ei? 
Noi suntem trei, iar cu ea vom fi patru! 

-Atunci, fie precum zici! se învoi 
prinţesa în cele din urmă. 

Şi e! o aduse pe bătrână în casă, îi 
dădu o lipie să mănânce pe săturate, apoi 
o întrebă: 

- încotro ţi-e drumul, mătuşica? 


94 


Şi ea începu să plângă: 

- N-am pe nimeni pe această lume... 
- Rămâi atunci la noi. 

Peste alte patru zile, tânărul iarăşi 
plecă la vânătoare. Atunci bătrâna luă 
cheia de la cufăr, îl deschise şi găsi acolo 
inelul fermecat. Apoi o urcă pe fată pe 
acoperiş, o aşeză în maşina de zburat şi o 
duse la tatăl ei, şahul. îi dădu şi inelul 
fermecat, iar şahul îi dărui comori de preţ, 
după cum făgăduise. 

Când tânărul se întoarse de la 
vânătoare, prinţesa nicăieri! Şi se întrista. 
lar când intră şi se uită în cufăr, nici 
inelul nu mai era. Se urcă pe laviţă, se 
lungi şi nu mai vru să ştie de nimic. 
Atunci, câinele merse la pisică şi-i spuse: 

- El doar ne-a făcut un bine, hai să 
pornim 
pe urmele vrăjitoarei, să-i aducem inelul 
înapoi. 

Şi câinele şi pisica porniră la drum. 
Ajunseră la palaful şahului. Acolo, pisica 
zise: 

- Când am să intru, am să fug drept 
în 
încăperea unde-şi ţine şahul comorile, am 
să iau 
de acolo inelul şi am să ies tot în fugă. 
lar tu 
aşteaptă-mă aici! 

Pisica se furişă în palat, ajunse la 
comori, găsi repede inelul şi-l luă cu 
dinţii. Apoi ieşi în goană prin porţi, iar 
câinele după ea. 

Aduseră inelul şi îl  aşezară 
tânărului pe piept. lar acesta scoase un 
țipăt. Pe dată luă inelul, se duse la izvor şi 
începu să se roage spre a i se îndeplini 
dorinţele. Iarăşi i se înfăţişă prinţesa, o 
luă şi o aduse acasă. Atunci şi şahul îi lăsă 
în pace şi ei trăiră fericiţi. 


Prinţul şi pasărea Simorgh 


A FOST ODATĂ un şah şi acest şah 
avea un fecior. Crescu feciorul şi, într-o zi, 
şahul îi zise: 

- Am să te însor! 

- Singur am să-mi găsesc nevastă, 
răspunse feciorul. N-am nevoie de 
nevastă aleasă de altcineva. 

-Atunci du-te şi te însoară cu aceea 
care îţi va plăcea, îi zise şahul. Am avuţie 
destulă cu care să vă înzestrez. 

- Binecuvântează-mă şi voi pleca! 

Şi şahul îi dădu binecuvântarea, iar 
feciorul porni la drum. Merse ce merse, 
ajunse într-un 

oraş, se învârti încoace şi încolo, dar nu- 
şi găsi nicăieri un adăpost. Se opri într- 
un loc şi acolo văzu o bătrână. 
Apropiindu-se de ea, tânărul îi zise, 
rugător: 

- Mătuşă, adăposteşte-mă şi pe 
mine! 

- N-am unde, îi răspunse bătrâna. - 
Atunci, fii bună şi dă-mi ceva de mâncare, 
se rugă el. 

- N-am nici eu cu ce trăi. 

Şi prinţul îi dădu bani, bătrâna se 
duse la bazar, cumpără un aşternut, un 
ceaun, o ceaşcă, ceai, grăsime şi le aduse 
acasă. 

Prinţul întrebă: 

- De ce în acest oraş jumătate din 
oameni plâng, iar jumătate râd? 

- Hei, fiule! răspunse bătrâna. în 
acest oraş s-a ivit un balaur care a omorât 
aproape toţi tinerii. 

- Dar unde se află acest balaur 
fioros? mai întrebă prinţul. 

- Dincolo de oraş e un lac, acolo îşi 
are culcuşul. Şi mâncarea balaurului, pe 
zi, e o fată şi un băiat. Astă seară e 
rândul fetei şahului şi a  feciorului 
vizirului. 

- Mătuşă, îi zise prinţul, mă duc să 
omor balaurul. 

- Nimeni nu-l poate omori. 
- Eu vreau să încerc. 
- Cum crezi, îi zise bătrâna. 

Şi la mijlocul nopţii se duse prinţul 
la lac şi ce văzu - fiica şahului şi feciorul 
vizirului erau legaţi şi aşteptau pe mal. 
Atunci prinţul zise: 

- Hei, prințesă, nu-ți fie teamă-, cu 
ajutorul cerului am să omor balaurul. 

- Vezi-ţi de drum, prinţe, îi spuse 
fata, că poate să se ivească balaurul şi să 
te mănânce. 

- Vai, cât eşti de neîncrezătoare! 
răspunse prinţul. Fie ca sufletul să ţi se 
liniştească! Nu vreţi să scăpaţi de balaur? 

-Apoi noi stăm aici nu că am fi dorit, 
ne-au adus cu sila şi ne-au legat, îi spuse 
prinţesa. 

- Poate dă cerul să te scap! zise el. 
- Tu ştii cât eşti de voinic. 

Prinţul o dezlegă pe prinţesă şi apoi 
se aşezară unul lângă altul. 

- Prinde-te de mijlocul meu cât poți 
mai strâns, zise prințul, iar când vine 
balaurul, să nu te mişti, orice s-ar 
întâmpla! 

- Prea bine, răspunse ea. 

Trecu o vreme şi din apă se ivi 
balaurul. Prinţul apucă sabia şi o puse de-a 
lungul piciorului. 

Balaurul deschise larg gura şi îi înghiţi 
pe prinţ, pe prinţesă şi pe feciorul 
vizirului. Şi astfel ei ajunseră în burta 
balaurului, dar sabia deja îl tăiase în 
două. Jumătate de balaur căzu spre 
răsărit, iar cealaltă jumătate spre apus. 

Prinţul se ridică. Era tot numai 
sânge. îşi aruncă veşmintele de pe el şi 
îmbrăcă altele. Apoi tăie capul balaurului, 
aruncându-l într-o parte, iar din pielea lui 
tăie o bucată, ca să-şi facă teacă pentru 
cuţit. După aceea, îi lăsă pe prinţesă şi pe 
fiul vizirului să plece. 

Şi prinţesa ajunse la porţile palatului 
împărătesc şi începu să bată. Şahul îi 
zise: 

- Nemernico! De ce ai fugit? 
- N-am fugit, tată, răspunse prinţesa. 
Un tânăr a omorât balaurul. 

Atunci şahul ieşi şi îi grăi prinţesei: 

- Intră în palat cât mai eşti încă vie, 
până. 
nu se iveşte balaurul să nimicească totul. 

Dar fata ţinea una şi bună: 

- Tată, doar ţi-am spus că un tânăra 
omorât 
balaurul. 

Şi şahul luă armele şi se aşeză să 
pândească balaurul la uşă. Se lumină de 
ziuă şi tot nu veni. Atunci trimise oameni, 
poruncindu-le:. 

- Duceţi-vă, uitaţi-vă, ce s-a făcut cu 


ba 
laurul. Azi noapte a venit prinţesa şi mi-a 
spus că 


cineva l-a omorât. 

Oamenii se duseră şi ce văzură - 
balaurul era întins la pământ, iar capul, 
tăiat, atârna într-un copac. Şi îi aduseră 
şahului vestea: 

- Slăvite şah! Răsplăteşte-ne pentru 
vestea 
bună pe care-o aducem - cineva a omorât 
ba 
laurul! Prinţesa a spus adevărul. 

Aşa că şahul trimise după crainici şi le 

porunci: 

~ Vestiţi să se adune toată suflarea - 
de la şapte la şaptezeci de ani! E 
sărbătoare! 

Şi crainicii strigară: 

-Adunaţi-vă cu toţii, de la şapte la 
şaptezeci de ani! E porunca şahului! 

Oamenii se adunară. în piaţa mare 
începu veselia şi întrecerile. Atunci şahul 
grăi: 

- Mă bucur foarte mult pentru voi! 
Cineva a 
omorât balaurul. Bă 

Iar oamenii se bucurară nespus: 

- Mulţumim cerului că am scăpat în 
sfârşit 
de această năpastă! 

'Dar şahul îi mai vesti pe supușii săi: 

- Fie ca acela care a omorât balaurul 
să iasă 
în mijloc, ca să i-o dau de nevastă pe 
prinţesă. 

Şi din mulţime păşi un om. 
- Eu l-am omorât! zise el. 
- Ba eu l-am omorât! spuse altul. 
Atunci şahul se mânie: 

- Nu, nu pot îngădui aşa ceva. Fie ca 
acela, 
care cu adevărat a răpus balaurul, să-mi 
dove 
dească! 

Şi cei doi bărbaţi se duseră, îşi 
mânjiră săbiile în sângele balaurului şi se 
întoarseră. 

- Doară noi l-am omorât. 

însă şahul, neîncrezător, mai grăi: 

- Nu e cu putinţă. Cel care va izbuti să 
ridice 
capul balaurului cu o mână şi să-l azvârle 
în dud, 
acela o va lua de nevastă pe prinţesă. 

Şi nimeni n-avu puterea nici măcar să ur- 
nească din loc capul balaurului. Dar 
atunci prinţesa zise: 

- Tată, tânărul care a omorât balaurul 
are o dovadă. El a tăiat din pielea 
balaurului o bucată ca să-şi coasă teacă 
pentru cuţit. 

- Dar unde a plecat el? 

- S-a dus acasă la o bătrână, răspunse 

prinţesa. 

Iar şahul trimise oameni după el. 

- Plecaţi şi vedeţi, este cineva acasă la 
acea 
bătrână, sau nu? 

Oamenii,se duseră la acea bătrână 
şi îl găsiră acolo pe prinţ. Ei îi ziseră: 

- Prinţe! Şahul ne-a trimis după tine. 

El se ridică şi plecă la şah. Când 
ajunse, dădu bineţe. îl întrebă şahul: 

- De unde ai*venit prin acest locuri? 
încotro ţi-e drumul? 

- Colind lumea, răspunse prinţul. 

- Prinţe, îl întrebă şahul, tu ai 
omorât balaurul? Şi dacă da, dovedeşte- 
ne! 

- Da, Măria-ta! 

Şi prinţul scoase la lumină acea bucată 
de piele pe care o tăiase de la balaur. 
Atunci şahul spuse în faţa tuturor: 

- Prinţe! Primeşte-o pe fiica mea de 
nevastă. 

- Mai aşteaptă, Măria-ta! Trebuie să 
merg mai departe. 

Şi plecă. Undeva, într-o câmpie, i se 
făcu foame. Iar acolo era un platan, iar 
sub platan, un izvor. Se apropie, se aşeză 
lângă izvor, bău apă. Apoi se culcă la 
umbră şi adormi. Când se trezi, ce auzi - 
dintre frunzele  platanului  răzbăteau 
glasuri. Când se uită, văzu puii păsării 
Simorgh. Se miră prinţul - de ce plângeau 
ei? Când se uită pe pământ, dădu cu ochii 
de un şarpe pe care îl 

omori cu o lovitură de sabie. lar pasărea 
Simorgh era, în acel timp, tocmai pe 
muntele Kaf. Dar pasărea deja auzise 
planşetele puilor, luă de acolo o piatră de 
moară şi se întoarse. Când îşi aţinti 
privirile în jos, văzu că sub platan se află 
un om. Se gândi pasărea: „Uite că mi-am 
găsit duşmanul căutat! în fiecare an mi-a 
omorât puii. Arunc piatra de moară şi-l 
omor"! însă puii strigară: 

- Mamă! Omul acesta ne-a salvat de 
la 
moarte, altfel ne-ar fi omorât şarpele. 

Pasărea duse piatra şi o aruncă mai 
departe, se întoarse şi văzu şarpele mort. 
îl întrebă pe prinţ: 
- Omule, tu ai omorât şarpele? 
- Da, eu l-am omorât. 
- Şi ce ţi-âi dori? 
- îmi caut nevastă, răspunse prinţul, 
arată-mi unde este ea. Alte dorinţe nu mai 
am. 
- Cea sortită să fie nevasta ta se află 
într-o grădină, departe de aici. la unul din 
puii mei şi porniţi, el îţi va da ajutor. 

- N-am nevoie de ajutorul nici unui 
pui 
de-al tău, se împotrivi prinţul. 

Dar pasărea Simorgh îl chemă: 

- Vino şi urcă-te pe aripile mele! 

Prinţul se urcă pe aripile păsării 
Simorgh, aceasta se înălţă şi zbură până 
ajunse în grădina acelei fete. Atunci 
pasărea îi zise prinţului. 

- Aşază-te aici. Fata va ieşi curând 
să se 
plimbe în grădină. 

Prinţul se aşeză pe marginea unui 

pârâiaş. 

într-adevăr, fata ieşi din casă şi ce 
văzu - un tânăr aşezat pe marginea 
pârâiaşului. Ea se apropie şi întrebă: 

- Omule,, cum de-ai ajuns aici? 
Pleacă imediat, că va veni divul! şi te va 
mânca. 

- Dar eu n-am treabă cu divul, 
răspunse prinţul. Am venit să te văd pe 
tine. Acum, că te-am văzut, divul mă poate 
şi mânca. Nici o nenorocire nu va fi. 

Iar fata îi mai zise: 

- Divul e foarte puternic, n-ai cum să- 
l birui, oricât ai încerca. 

- Dar unde a plecat? 

- S-a dus la vânătoare, se întoarce pe 
dată, răspunse fata. 

- Pe ce drum se întoarce? întrebă 
prințul. 

- Pe acesta. 


Div - căpcăun (n. red.). 

Şi prinţul plecă şi se aşeză în calea 
divului. lată că divul sosi, simţi miros de 
om şi urlă: 

- Slavă cerului, şi-aşa am ajuns un 
slă 
bănog! Mănânc acum omul şi mai capăt 
puteri. 

Prinţul îl auzi, de aceea îi strigă: 

- Hei, div hain! Oricât ai fi de 
puternic, eu 
tot mă lupt cu tine! 

îndrăzneşte! urlă iarăşi divul. 

- Tu eşti div, iar eu sunt om, aşa că 
începe tu întâi, loveşte! După aceea va fi 
rândul meu şi voi lovi şi eu. 

- Dacă voi lovi eu, se lăudă divul, ai 
să te prefaci în pulbere. 

- Rămâne de văzut, răspunse prinţul 
plin de mândrie. 

Aşa se făcu că divul atacă primul, se 
aruncă asupra prinţului, iar acesta îl apucă 
de încheietura mâinii şi îi luă ghioaga. 
Veni rândul prinţului. lar acesta îi strigă: 

- Div blestemat! Ţi-a trecut rândul, 
aşa că fii gata. Din mâna mea nu mai 
scapi! 
- Omule, dacă tu mi-ai putut ţine 
piept, cum n-aş putea face şi eu acelaşi 
lucru? 

Iar prinţul trase sabia din teacă, se 
aruncă înainte, îl lovi pe div şi îi reteză 
capul. Apoi apucă 

leşul de un picior, îl târî şi îl azvârli hăt 
departe. Se întoarse mai târziu la fată. 

- Bravo, prinţe! îi zise ea. 

Şi luă o basma, şterse cu ea faţa 
prinţului şi apoi grăi: 

-Vino, prinţe, şi aşază-te aici. 

După ce se aşeză, mai vorbiră ce 

mai vorbiră şi prinţul o rugă: 
- Hai să mergem în ţara tatălui meu. 
- Cum crezi de cuviinţă, răspunse 
fata. Eu am să te însoțesc oriunde vrei să 
mergi. 

Şi plecară spre ţara prinţului. După o 
vreme se opriră sub un platan, ridicară 
cortul şi înnoptară. Dimineaţa, luară un 
pui de la pasărea Simorgh, se aşezară pe 
aripile lui şi porniră mai departe. 
Ajunseră în cetatea şahului acelei ţări, 
unde prinţul omorâse balaurul. 

Şahul porunci: 

- S-a întors prinţul. Aflaţi dacă 
doreşte să 
rămână la noi sau dacă se duce în ţara 
tatălui său. 

Atunci prinţesa merse la prinţ şi îl 

întrebă: 

- Prinţe, rămâi aici sau te duci în ţara 
tatălui tău? Pe mine mă iei de nevastă? 

- Mă duc în ţara mea, răspunse 
prinţul. Iar nevastă deja mi-am găsit. 

- Ne-ai făcut mult bine, mai zise fata 
şahului. 

Spune acum, care îţi este dorinţa? 

- N-am nici o dorinţă, răspunse 

prinţul. 

Auzind, prinţesa se duse la şah şi-i 

dădu 
acest răspuns: 

- Tată, iată ce-a zis prinţul: „Eu mă 
duc în 
ţara mea, ce să fac aici?" 

Iar şahul îi făcu daruri bogate şi 


grăi: 
- Prinţe,  bucură-te sănătos de 
darurile ce ți 


le-am făcut şi fii fericit cu aleasa inimii 
tale! 

Apoi prințul şi fata se urcară pe cai, 
luară cu ei darurile şi împreună porniră 
spre casă. Aşa ajunseră şi în ţara lui. Dar 
înainte de a-i atinge fruntariile, oamenii 
îl vestiră pe şah: 

- Mărite şah! S-a întors prinţul! 

- Unde e feciorul meu? întrebă 

acesta. 

-Aşteaptă la porţi, răspunseră cei 

întrebaţi. 

Iar şahul se ridică, ieşi la porţi şi îi 

grăi: 

- Slavă cerului că am un fecior 
destoinic şi 
că şi-a găsit o nevastă vrednică de el. 

Şi şahul îi făcu feciorului o nuntă 
atât de bogată, încât nimeni nu-şi aduce 
aminte să mai fi fost alta la fel. 


POVEŞII BIRMANEZE 


Pescarul şi tăietorul de 
lemne 


AU FOST ODATĂ doi prieteni, un 
pescar şi un tăietor de lemne. Dacă se 
întâmpla vreodată ca pescarul să fi venit 
acasă fără să fi prins măcar un peşte, 
atunci tăietorul de lemne îşi împărțea 
câştigul său cu pescarul. Pescarul făcea şi 
el la fel, îşi ajuta prietenul la vreme de 
nevoie. 

în fiecare dimineaţă, pescarul şi 
tăietorul de lemne plecau la pădure. Aici 
tăietorul de lemne îşi căuta lemne bune 
de tăiat, iar pescarul se ducea la un râu 
din apropiere, unde îşi încerca norocul la 
pescuit. 

Seara se întâlneau amândoi, 
mergeau în oraş şi-şi vindeau marfa. 

într-o zi, tăietorul de lemne văzu un 
copac groş. îl lovi o singură dată şi copacul 
se prăvăli. Se vede că era putred înăuntru. 
Pe dată, în jur, se risipiră diamante, 
rubine, safire şi alte pietre preţioase. 

Tăietorul de lemne rămase 
înmărmurit de uimire. Nu văzuse 
niciodată în viaţa lui atâtea bogății. Vru 
să-şi cheme îndată prietenul, dar se 
gândi: „Dacă îi voi arăta comoara, va 
trebui s-o împart cu el. Aşa făceam 
întotdeauna. Nu, mai bine o iau cu mine 
şi voi deveni un om bogat". îşi strânse 
giuvaerurile şi se grăbi către oraş. Vându 
o parte din pietrele preţioase şi-şi 
cumpără o casă mare şi o sumedenie de 
veşminte frumoase. îşi tocmi pe dată 
slugi şi străjeri, lăutari, cântăreţi, ca să-l 
slujească şi să-l înveselească. 

în vremea asta, pescarul termină de 
pescuit şi se gândi că e timpul să se 
întoarcă acasă. Pescuise mai mult ca de 
obicei şi se gândi: „O să câştig atâţia 
bani pentru peştele de astăzi, încât îmi va 
ajunge să cumpăr şi o cămaşă pentru 
prietenul meu, tăietorul de lemne". Dar 
în pădure, la locul obişnuit, tăietorul de 
lemne nu mai era de găsit. Pescarul 
crezu că s-a întâmplat vreo nenorocire cu 
prietenul său, şi-l căută în toată pădurea. 
„Pesemne că s-a dus singur acasă", îşi 
spuse el, întristat. 

Tăietorul de lemne însă, la acel ceas, 
petrecea ca un prinţ. Se îmbrăcase în 
veşminte 

de mătase şi brocart şi se ospăta cu cele 
mai scumpe bucate. îşi făcuse în grabă 
noi prieteni, cărora le dădea acum de 
băut şi de mâncat din belşug. Aceştia îl 
lăudau şi-l ridicau în slavă. Pescarul nu 
ştia că prietenul său devenise bogat. 
Punându-şi peştele în cobiliţa, purcese 
către oraş să-l vândă. Lângă o casă mai 
acătării auzi glasuri vesele şi zarvă de 
zaiafet?. Se opri acolo. Vreo câţiva 
bucătari ieşiră să-i cumpere peştele. 

- A cui e casa asta? îi întrebă 
pescarul. 

- E casa stăpânului nostru, răspunse 
un bucătar. Mai înainte era un biet tăietor 
de lemne, dar acum e mai bogat decât 
şapte regi. 

Pescarul se bucură mult că prietenul 
său e . viu şi sănătos şi, mai ales, că 
dăduse norocul peste el. 

- Conduceţi-mă la stăpânul vostru, le 


zise 
el. Eu sunt prietenul său. Se va bucura 
mult când 


mă va vedea. 

Bucătarii îl conduseră într-o sală unde 
fostul tăietor de lemne petrecea cu noii 
săi prieteni, îl recunoscu îndată pe 
pescar, însă acesta era 


1 Brocart - țesătură de mătase de calitate superioară, 
ornamentată cu fire de aur sau argint (n. red.). 2Zaiafet - chef 
mare, ospăț, (n. red.). 

îmbrăcat sărăcăcios şi tăietorul de lemne 
se ruşina să-l prezinte oaspeţilor bogaţi 
ca fiind unul din prietenii săi. Dar 
pescarul îi spuse: 

- Ce bine îmi pare că ne întâlnim 
iarăşi! 

- Nu-l cunosc pe omul acesta! 
răspunse tăietorul de lemne. Alungaţi-l 
îndată de aici! 

Oaspeţii izbucniră în hohote de râs, 
iar pescarul, mâhnit, se întoarse acasă. 

într-un rând, proaspătul bogătaş îşi 
invită prietenii la o vânătoare. în-pădure 
se întâlniră însă cu o bandă de hoţi. 
Prietenii săi se dovediră a fi fricoşi şi o 
luară la fugă, lăsându-l singur în mijlocul 
pădurii. Tăietorul de lemne fu greu rănit, 
dar totuşi izbuti, până la urmă, să scape 
de hoţi. Se întoarse acasă, însă cu mâna 
dreaptă ruptă. De-abia ajunse în oraş şi 
văzu că-l aşteaptă o altă nenorocire. 
Casa îi arsese din temelie. Şi astfel 
tăietorul de lemne deveni din nou sărac. 
„Mă voi duce şi voi locui la prietenii mei, 
îşi făcu el socoteala. Ei vor fi bucuroşi să 
mă primească". 

Dar cât de mult se înşelase! Nici 
unul dintre prietenii săi nu voiră să-l 
primească, acum, că era din nou sărac. 
Atunci îşi luă toporul şi plecă la pădure. 
Venind aci, ridică toporul cu mâna 
stângă şi lovi un trunchi de copac. 

- Ei, prietene! auzi el glasul 
pescarului care pescuia nu departe de 
acel loc. îţi vine greu să tai cu mâna 
stângă. Pentru pescuit nu-i nevoie de 
amândouă mâinile, la undiţa şi du-te la 
râu, iar eu voi tăia lemne în locul tău. Să nu 
te necăjeşti dacă vei pescui puţin peşte. O 
să împărţim munca noastră pe din două ca 
şi până acum. 

Tăietorul de lemne îşi înăbuşi 
plânsul de ruşine şi fericire, luă undiţa şi 
plecă spre râu. Acum el a aflat cine este 
adevăratul său prieten, şi se caia amarnic 
că-l alungase din casa sa. 


Cleştele fermecat din 
Pagani! 


SE POVESTEŞTE din bătrâni că la 
una din pagodele? oraşului Pagan, în 
vremurile de demult, era aşezat, drept 
podoabă, un cleşte uriaş. 


1 Pagan - oraş din Birmania, celebru prin pagodele sale 

(n. red.). 

 Pagodă - templu la unele popoare din Orient, în formă 
de turn 


piramidal (n. red.). 


112 


Judecătorii craiului acelei  împărăţii 
aduceau întotdeauna pe împricinaţi la 
această pagodă şi puneau pe fiecare 
dintre părţi să-şi spună păsu! ţinând 
mâinile în deschizătura cleştelui. 

De fiecare dată, când cineva spunea 
un neadevăr, cleştele îndată se închidea şi-i 
strângea cu putere mâinile. Datorită 
acestui fapt, dispărură din împărăție hoţii 
şi netrebnicii, iar judecătorii rămaseră 
fără slujbe, neavând pe cine să mai 
judece. 

Dar iată că, într-o bună zi, un bogat 
negustor plecă într-o îndepărtată călătorie 
şi lăsă în păstrare unui călugăr, care era şi 
economul mănăstirii, o pungă de aur. 

Monahul, luând punga în păstrare, îşi 
puse în gând să nu se mai despartă de ea 
şi multă vreme îşi frământă mintea cum 
să înşele pe negustor, dar mai ales pe 
cleştele pagodei. 

în cele din urmă, îi veni în cap o 
straşnică idee. Topi aurul şi-l turnă într-un 
baston de bambus care, după cum ştiţi, 
este gol pe dinăuntru. 

După o vreme, când negustorul se 
întoarse din lunga-j călătorie şi ceru 
monahului să-i restituie aurul, acesta îi 
răspunse, fără a clipi din ochi, că i l-a dat 
îndărăt. Păgubaşul se mânie foarte şi-l 

chemă în fața judecății. Atunci 
judecătorul îi pofti pe împricinaţi la 
cleştele pagodei. Punând mâinile în gura 
cleştelui, negustorul declară: 

- Mărturisesc că am încredințat 
acestui 
monah o pungă de aur; de asemenea, 
mărturisesc 
că el nu mi-a înapoiat-o aşa cum ne-a fost 
învoiala. 

Mulțimea de oameni care se afla de 
faţă privea curioasă şi nerăbdătoare spre 
cleşte. Dar acesta stătea nemişcat. Atunci 
monahul, care se sprijinea pe bastonul 
său, se apropie de cleşte şi spuse către 
bogătaş: 

- Rogu-te, ţine-mi, pentru câteva 


clipe, 
bastonul meu, până ce-mi voi pune 
mâinile în 


deschizătura cleştelui. 

Negustorul, fără să  bănuiască 
şiretlicul, luă bastonul în mână, iar 
monahul rosti: 

- Mărturisesc că într-adevăr am luat 
aur în 
păstrare de la acest negustor, dar totodată 
declar 
că i l-am dat înapoi aşa cum ne-a fost 
înţelegerea 
şi că în acest moment aurul se află în 
mâinile 
proprietarului. 

Toţi se uitară nerăbdători către 
cleştele fermecat, dar acesta, ca şi mai 
înainte, nici gând să se mişte. Judecătorul 
rămase încurcat, iar norodul adunat 
începu să murmure şi să strige: 

- - Cleştele fermecat nu este bun la 
nimic!... Unul dintre ei, de bună seamă, 
este hoţ!... De ce atunci el nu arată 
adevărul? 

Şi oamenii, rând pe rând, începură 
să ia în deridere cleştele. 

Povestea spune că, până la urmă, 
judecătorul a dibuit şiretlicul monahului. 
Negustorul a primit aurul îndărăt, iar 
monahul a fost aspru pedepsit. Dar după 
această întâmplare, povestea mai spune că 
renumitul cleşte fermecat din Pagan s-a 
supărat pe oameni şi a încetat să-i mai 
ajute pe judecători în aflarea adevărului. 
De atunci niciodată n-a mai strâns 
mâinile împricinaţilor, chiar dacă aceştia 
minţeau de îngheţau apele. 


POVESTE TĂTARĂ 


Vânătorul Mehmet 


A FOST ODATĂ, demult de tot, un 
mare şi puternic padişati, care avea un 
fecior meşter mare în ale vânatului. 
Padişahul încărunţise şi-şi aştepta de la o 
zi la alta sfârşitul. într-una din zile, se 
îmbolnăvi foarte rău. Atunci, simțind că 
mai are de trăit doar câteva ceasuri, 
chemă la el pe fiul său iubit şi pe 
împărăteasă şi începu a le spune ultima 
sa dorinţă: 

-Ascultă, fătul meu, tu eşti un 
vânător bun de s-a dus vestea despre tine 
până departe. Am cutreierat împreună 
toate pădurile din jurul împărăției şi mi-ai 
arătat de multe ori că eşti dibaci şi te 
pricepi bine în meşteşugul ăsta foarte 
primejdios. Dar trebuie să ştii să te fereşti 
şi de oameni, spuse bătrânul cu voce 
apăsată. Un lucru ţine minte: când ai să 
ieşi după vânat, poţi să te duci în toate 
părţile, dar să nu cumva să treci peste 

groapa dinspre Soare-Răsare a 
împărăției, căci nu va fi bine de tine. 

Abia apucă bietul padişah să spună 
acestea, că-şi dădu sufletul. îl plânseră 
împărăteasa şi fiul său şi apoi îl îngropară 
cu mare cinste şi alai, ca pe un împărat. 

într-o zi, Mehmet, căci aşa se numea 
fiul de padişah, se plimba prin curtea 
seraiului şi deodată îşi aduse aminte de 
sfatul pe care i-l dăduse tatăl său: „De ce 
oare mi-a lăsat cu limbă de moarte să nu 
trec peste groapa dinspre Soare-Răsare a 
împărăției? Oare ce taină ascundea tatăl 
meu?" Şi se hotărî ca a doua zi să plece 
într-acolo. Şi aşa îşi luă puşca, şi toate 
cele trebuincioase pentru vânat şi o 
porni la drum.! 

Merse el ce merse şi dădu peste un 
cimitir 
vechi care, pasămite, se afla chiar la 


marginea 

împărăției. în timp ce Mehmet ocolea 
cimitirul în 
căutarea unui vânat, zări o pasăre şi, 
voind să 
trage în ea, îşi pregăti puşca, dar, când să 
tragă, 

pasărea aceea prinse grai omenesc şi 
începu să 
vorbească: ui 


- Mehmet, vânătorule, rogu-te, ai 
milă de o pasăre ca mine şi nu mă 
împuşca! Poate cândva o să ai şi tu nevoie 
de mine. 

Mehmet o lăsă să-şi vadă de zbor şi 
plecă în speranţa că va găsi, totuşi, un alt 
vânat. Dar nu făcu el nici câţiva paşi, că 
se pomeni cu o altă pasăre, pe care o 
împuşcă, o puse în desagă şi se întoarse 
acasă. în timp ce împuşca pasărea, 
Mehmet fu văzut de doi viziri ai 
padişahului vecin, care, cândva, într-o 
mare luptă îl învinsese pe tatăl lui 
Mehmet. Vizirii se duseră deci în grabă la 
padişahul lor şi-i spuseră că Mehmet 
vânătorul împuşcase pasărea care avea 
menirea să aducă, mai devreme sau mai 
târziu, împărăție celui ce îi va mânca 
inima. Şi dacă Mehmet era acela, 
însemna că va ajunge padişah peste 
împărăţia vecină. Mehmet nu avea de 
unde să ştie toate astea. El, întorcându-se 
acasă, dădu bucătarului pasărea, ca s-o 
pregătească pentru cină. 

Şi tocmai când toate fură gata şi 
Mehmet se pregătea să guste din vânatul 
adus de el, auzi nişte bătăi în uşă. Erau 
cei doi viziri, trimişii padişahului vecin. 

- Prinţule Mehmet, stăpânul nostru a 
poruncit ca să te ducem la el. Nu ai voie 
să te atingi de bucatele de pe masă. I le 
vom duce lui. 

Mehmet se duse la padişah fără să 
zică nimic. 

- Mărite padişah, îi spuse Mehmet 
când sosi la el, am auzit că m-aţi chemat. 
Aveţi poate să-mi spuneţi ceva? 

Padişahul însă se uită la bucate şi 
când văzu că Mehmet deja mâncase 
inima păsării, îngălbeni de mânie, dar nu 
zise nimic şi mi-l trimise înapoi. 

După alte câteva zile, unul din vizirii 
care-l văzuseră pe Mehmetimpuşcand 
pasărea veni la padişah şi-i spuse 
acestuia că Mehmet s-ar fi lăudat că el ar 
fi în stare s-o aducă de peste mări şi ţări 
pe frumoasa Anger. Auzind aceste vorbe, 
padişahul porunci ca Mehmet să fie 
chemat la el. Când el sosi, padişahul îi 
zise: 

-Am auzit, vânătorule, că tu te-ai fi 
lăudat 
că poţi s-o aduci pe frumoasa Anger. îţi dau 
răgaz 
patruzeci de zile. Dacă însă te întorci fără 
Anger, 
atunci vei fi închis în turnul cel mai înalt 
al 
palatului. PR 

Vizirul care-l pârâse pe Mehmet, 
văzându-l într-o asemenea încurcătură, se 
bucura în sinea lui şi-şi spunea că Mehmet 
nu se va mai întoarce teafăr în ţara sa. 
Mehmet veni acasă şi-i spuse mamei sale 
că mai avea de trăit doar patruzeci de 
zile, deoarece padişahul l-a pus la o 
încercare 

grea şi el nu ştie dacă va izbuti sau nu s-o 
aducă pe frumoasa Anger, de care el nu 
auzise niciodată. 

- Nu te întrista, fătul meu, îi spuse 
maică--sa încercând să-l mângâie. Ascultă 
ce-ţi spun eu şi poate vei reuşi s-o găseşti 
pe Anger. Du-te la padişahul vecin şi 
spune-i să-ţi facă o corabie mare şi 
frumoasă, numai şi numai din aur. Să-ţi 
mai dea şi patruzeci de fete tinere şi 
atrăgătoare, care să fie toate de aceeaşi 
statură şi toate să fie îmbrăcate la fel. Una 
din cabinele corăbiei să fie umplută cu 
aur. Dacă padişahul îţi va îndeplini 
cererea, atunci tu o vei putea răpi pe 
frumoasa Anger. însă, nu uita, fiule, că 
niciodată nu trebuie să-ţi laşi puşca din 
mână. Când veţi ajunge în ţara 
preafrumoasei fete, veţi cumpăra câte 
ceva de-ale gurii, şi atunci voi să plătiţi 
pentru ceea ce veţi lua de cinci ori mai 
mult decât vi se va cere. Dacă vi se va 
cere un galben, voi să daţi cinci. 

Mehmet făgădui maică-si să nu uite 
nimic din poveţele ei. în numai câteva 
zile, meşterii padişahului  făuriră o 
corabie cum nu se mai văzuse pe faţa 
mării, o corabie toată din aur. în timp ce 
pregătirile pentru plecare erau în toi, veni 
la Mehmet maică-sa şi-i mai spuse: 

- Fătul meu, cel care te-a împins la o 
ase 
menea grea încercare este vizirul 
padişahului. 

Acest vizir are o copilă. Când ai să alegi 
cele 

patruzeci de fete, tu, mai întâi, alege pe 
fata 

acestui vizir, apoi să le alegi şi pe 
celelalte. 

Mehmet alese patruzeci de tinere, 
toate după statura fetei vizirului. Se 
îmbrăcară toate la fel şi se urcară pe 
corabie. Mai alese vânătorul Mehmet 
patruzeci de flăcăi voinici şi aceştia fură 
duşi şi ei pe corabie. Când toate erau 
pregătite pentru plecare, vizirul, fără să fie 
văzut, se furişă pe corabie, îşi luă fata şi 
lăsă în locul ei o altă tânără, ce semăna 
cu fata lui ca două picături de apă. 

Mehmet, care nu ştia nimic, porunci 
să pornească la drum. După ce corabia se 
îndepărtă de mal, Mehmet veni printre 
tinerii ce-i luase cu el şi intră în vorbă. 
Toţi erau foarte veseli, îşi spuneau 
snoave, cântau, jucau. După ce Mehmet 
stătu puţin printre ei, intră şi în camera 
unde se găseau cele patruzeci de tinere 
fete. Şi aici domnea peste tot veselia şi 
gălăgia. Numai una stătea retrasă într-un 
colţ şi plângea. Mehmet se apropie de ea: 

- De ce plângi, fată, ce ţi s-a 
întâmplat? (0) 
întrebă el. 

- Vânătorule Mehmet, plâng pentru 
că am de ce. Nutu ai fost acela care m-ai 
ales pe mine pentru călătoria ta. Tocmai 
când corabia era gata de plecare, vizirul 
padişahului mă luă de mână şi mă aduse 
pe corabie în locul fetei lui. El îşi luă fata 
şi o duse acasă, iar eu rămăsei aci, în 
locul ei, fără ştirea ta. 

Auzind o asemenea ispravă a 
vizirului, Mehmet porunci ca să se 
întoarcă iar la mal. Padişahul, care 
urmărea corabia de la fereastra seraiului 
său, zări corabia că se apropia de mal şi 
îi spuse vizirului. Vizirul înţelese pentru 
ce Mehmet a întors corabia sa din drum 
şi începu să tremure de frică. Mehmet, 
imediat ce puse piciorul pe țărm, se duse 
chiar la vizir şi-i ceru fata. Vizirul, ba de 
voie, ba de nevoie, îi dădu fata. Vânătorul 
Mehmet o luă cu el, o aduse pe corabie şi 
dădu drumul fetei pe care vizirul o lăsase 
în locul copilei sale. Apoi, corabia porni 
iar în larg. 

După ce pluti câteva zile pe marea 
cea albastră şi liniştită, Mehmet văzu că 
straiele tinerilor se cam murdăriseră. 
Atunci găsi cu cale că ar fi trebuit să facă 
un mic popas şi să tragă corabia la mal, 
iar aici tinerii să-şi spele hainele. 

Aşa şi făcu. Tinerii şi tinerele fete se 
apucară de spălat, iar Mehmet, având 
puşca la spinare şi un paloş în mână, plecă 
să colinde prin împrejurimi. Când mergea 
el aşa, auzi parcă nişte scâncete de copil, 
se uită în jurul său şi văzu cu uimire că 
tipetele veneau din partea unde se găsea 
un copac bătrân şi gros. Se caţără în 
copac şi aci găsi cinci puişori care 
plângeau ca şi oamenii. 

- Vai de mine, bieţii de voi, de ce-oţi 
fi plângând? 

- Cum să nu plângem, îi răspunseră 
puişorii, iată, în fiecare an mama noastră, 
pasărea cea uriaşă, scoate cinci pui şi îi 
lasă în cuib'. în timp ce ea este plecată 
după hrană, vine la cuib un balaur cu 
şapte capete şi mănâncă puii. Suntem tare 
speriaţi, aşteptăm să vină balaurul şi să 
ne înghită şi pe noi. 

e - Nu mai plângeţi, micuţilor, le spuse 
Mehmet cu un glas blând. Am să vă scap 
eu de balaurul cel lacom. Unul dintre voi 
să mă ascundă sub aripile sale şi când 
balaurul va veni, eu am să ies să mă lupt 
cu el. 

Nu trecu mult şi iată că sosi, 
şuierând pe cele şapte guri, balaurul cei 
fioros. Mehmet ieşi deodată din 
ascunzătoarea sa şi, dintr-o singură 

lovitură, izbuti să taie cele şapte capete 
ale balaurului, cu paloşul său. 

Puişorii, văzând că balaurul este 
mort, nu ştiură cum să-i mulţumească lui 
Mehmet. Bucuria lor era fără margini. 
Deodată începu să bată un vânt călduţ, 
călduţ. 

- Ce este cu vântul ăsta călduţ? 
întrebă Mehmet. 

- Ce să fie, îi răspunseră puişorii, 
mama noastră şi-a întins aripile şi zboară 
spre noi. 

Apoi începu să plouă. 

-Astea sunt lacrimile mamei, spuseră 
iar puişorii, plânge pentru noi. Ea crede că 
ne-a mâncat balaurul şi că nu ne mai 
găseşte în cuib. 

Apoi puii îl acoperiră pe Mehmet cu 
aripile lor, şi peste puţin sosi pasărea 
uriaşă. Când văzu că puişorii ei trăiesc, iar 
lângă copac se află mort balaurul, începu 
iar să plângă, însă de astă dată de 
bucurie. 

- Puişorii mei dragi, spuneţi-mi cine 
v-a scăpat de balaur? Cine v-a făcut acest 
mare bine? 

- Cine putea să ne scape, decât 
vânătorul Mehmet? răspunseră puişorii. 

- încotro a plecat, aş vrea să zbor 
după el şi să-i mulţumesc. 

Pasărea-mamă zbură în partea în 
care îi arătaseră puii, dar nu-l găsi pe 
Mehmet şi se întoarse. 

- încotro a luat-o? întrebă pasărea din 
nou. 
- Spre Soare-Răsare. 

Zbură ea spre Soare-Răsare, dar nu-l 
găsi. Mai scrută niţel zarea, dar nu dădu 
peste nimeni. Se-ntoarse şi iar îşi întrebă 
puii încotro a plecat vânătorul Mehmet. 

- Dacă-ţi vom arăta pe unde a luat-o, 
tu sigur 
că ai să-l înghiţi, îi spuseră puişorii. 

- N-am să-l mănânc, făgădui pasărea. 

Dar vânătorul Mehmet nici n-apucă 

bine să 
iasă de sub aripile puilor, că pasărea făcu 
deodată hap!... şi-l înghiţi pe. loc. Puişorii 
începură să plângă, dar mama lor îl 
scoase afară din cioc mai arătos şi mai 
voinic decât fusese înainte. 

- Vânătorule Mehmet, vorbi pasărea 
uriaşă, tu mi-ai făcut un mare bine, mi-ai 
salvat puişorii, spune-mi cumva de ai vreo 
dorinţă ca să ţi-o. îndeplinesc. 

- Nu, zise Mehmet, nu-ţi cer nimic, 
vreau numai să te întreb ceva. 

- Chiar dacă ai să mă întrebi, la ce are 
să-ţi folosească răspunsul meu? Mai 
bine“ ată două 

pene din aripa mea şi, ori de câte ori o să 
ai nevoie de ajutorul meu, lipeşte aceste 
pene una de alta şi, oriunde ai fi, oriunde 
te-ai afla, eu am să-ţi vin într-ajutor. 

La plecare, Mehmet întrebă pasărea 
dacă nu cumva ştie în ce parte se află 
ţara frumoasei Anger. Pasărea însă nu 
ştia. Mehmet mulţumi pentru cele două 
pene şi plecă la corabia sa. 

în timp ce Mehmet se luptase cu 
balaurul, în timp ce stătea de vorbă cu 
pasărea cea uriaşă şi cu puişorii ei, tinerii 
care rămăseseră pe corabie îşi terminaseră 
treburile şi acum îl aşteptau. Când 
Mehmet se întoarse, se urcară pe corabie şi 
iarăşi începură să plutească. Şi cum era un 
vânt puternic pe mare, călătoriră repede 
şi după iarăşi câteva zile văzură pe malul 
mării un peşte mare şi lung, care ţinea 
coada în apă, iar cealaltă jumătate 
dinspre cap o avea pe uscat. 

- Vânătorule Mehmet, auzi el deodată, 
vino, 
rogu-te, de mă scapă şi aruncă-mă în apă. 
Poate 
am să-ţi fiu şi eu de folos cândva. 

Apropiară corabia de mal şi cei 
patruzeci de tineri voinici apucară 
peştele de coadă şi-l aruncară în mare. 

- Spune-mi, Mehmet, ai cumva vreo 
do 
rinţă? îl întrebă peştele pe Mehmet. 

- Ce pot să-ţi cer? îi răspunse Mehmet. 
Cum poate să mă ajute pe mine un peşte? 
- Totuşi să ştii că eu am să te scap de 
la un mare necaz. Ţine de la mine doi solzi 
şi, de câte ori vei avea nevoie de mine, tu 
loveşte aceşti doi solzi şi eu voi veni în 
ajutorul tău. 

Mehmet luă solzii, se urcă apoi pe 
corabie şi iar îşi văzu de drum. 

După o călătorie foarte lungă, 
ajunseră în ţara preafrumoasei Anger, ba 
chiar în oraşul unde locuia ea. Acest oraş 
era vestit pentru oamenii săi foarte 
darnici şi foarte curioşi. 

Se minunară mult locuitorii oraşului 
când văzură o corabie numai de aur. Se 
răspândi vestea în tot oraşul despre 
măreţia acestei corăbii, în fiecare zi, în 
jurul corăbiei se adunau o mulţime de 
gură-cască: toţi veneau să vadă minunea. 
Tinerii şi fetele coborâra pe uscat şi 
plecară să se plimbe prin oraş. Mehmet 
însă nu ieşi nicăieri, ci rămase pe corabie, 
aşteptând clipa când o va putea răpi pe 
Anger. în timp ce se plimbau prin oraş, 
tinerii făceau şi cumpărături, plătind de 
cinci ori mai mult pentru fiecare lucru 
cumpărat. Şi aşa s-a dus vestea corăbiei 
de aur şi a tinerilor plini de aur până la 
seraiul padişahului. 

într-o zi, padişahul, neavând ce face, 
îi spuse împărătesei: 

- Hai să mergem să vedem şi noi 
corabia cea lăudată şi pe flăcăii cei 
darnici, să vedem ce fel de oameni sunt şi 
de unde au ei aşa de mult aur, de fac aşa 
mare risipă şi dau totdeauna mai mult 
decât trebuie. 

- Bine,  preamărite padişah, să 
mergem, îi răspunse împărăteasa. 

Se urcară într-o trăsură trasă de 
patru armăsari negri ca noaptea şi 
plecară spre locul unde se oprise corabia. 
Ajungând aci, se urcară pe corabie şi 
rămaseră pironiţi locului când văzură toate 
cele de pe corabie. Padişahul se duse în 
camera flăcăilor cu care se înveseli 
straşnic, iar împărăteasa veni în camera 
fetelor şi luă parte la cânturile şi 
dansurile lor. Erau veseli cu toţii. De 
atâta veselie uitară chiar că trebuie să se 
întoarcă înapoi la serai. Abia a. doua zi, la 
vremea prânzului, sosiră şi ei la palat. Aci, 
fata lor, Anger, care îi aştepta, ieşi să-i 
întâmpine, zicându-le: 

- Vai, tată şi mamă, ce s-a întâmplat 
de aţi întârziat atât? 

- Am fost şi noi să vedem corabia 
cea de aur, care a poposit în oraşul nostru. 
Şi era aşa de 

minunat acolo totul, de parcă am zis că 
suntem în rai. Ba am uitat şi să ne 
întoarcem. 

- Sunt şi eu curioasă să văd corabia, 
zise fata către părinţi. 

- Du-te, copila mea, plimbă-te şi 
admiră şi tu corabia cea de aur, îi spuse 
împăratul. 

Fata nici n-aşteptă să i se spună de 
două ori. îi ceru slujnicei s-o însoţească, 
se urcă în trăsură şi mânară caii spre 
corabie. Aci fu întâmpinată cu mare 
cinste. Prinţesa intră mai întâi în camera 
fetelor. Fu tare încântată de bogăţiile ce 
le văzu aici, de cântecele şi dansurile 
fetelor şi uită să se întoarcă la palat. 

în timpul nopţii, când luna începu să 
se oglindească în apele mărilor, Mehmet 
porunci oamenilor săi să ridice ancora şi 
să apuce drumul spre casă. 

Slujnica rămăsese la mal; văzând ce 
se întâmplase, alergă într-un suflet şi 
spuse padişa-hului că prinţesa Anger a 
fost răpită. Cum auzi padişahul una ca 
asta, se înfurie tare şi trimise pe loc în 
urmărirea fugarilor zeci de corăbii. 

Anger, văzându-se răpită, tăcu şi 
lăsă corabia să-şi vadă de drum. După 
puţin timp se furişă din camera unde se 
găsea şi, fără să fie 

zărită de nimeni, aruncă în valurile mării 
un pieptene pe care-l avea la ea. Numai 
ce atinse pieptenele fundul mării, că se 
opri pe loc corabia. Dar Mehmet, care nici 
o clipă n-o slăbise din ochi, şi văzuse 
pieptenele pe care îl aruncase în mare, îşi 
dete cu părerea că pieptenele era vrăjit şi 
se gândea cum să-l scoată. Atunci îşi 
aduse aminte de pasărea care îi dăruise 
penele. Le lovi una de alta şi pe loc apăru 
pasărea cea uriaşă, mama puişorilor. 

- Ce doreşti, stăpâne? îl întrebă ea. 

-Adu-mi, de poţi, de pe fundul mării, 
pieptenele pe care l-a aruncat acolo 
frumoasa Anger. 

Pasărea îşi luă zborul şi numai după 
câteva clipe se-ntoarse cu pieptenele în 
cioc. Corabia o pomi din nou. Anger, care 
între timp se împrietenise cu fata vizirului, 
o trimise să vadă dacă merge corabia ori 
stă pe loc. Aceasta se-ntoarse şi spuse 
prinţesei că corabia merge mai repede ca 
înainte. 

Frumoasa Anger ieşi iar din camera 
sa, se uită în jur şi, crezând că n-o vede 
nimeni, scoase din deget un inel pe care-l 
aruncă în mare. Corabia se opri din nou. 
Mehmet văzu şi această ispravă. Atunci îşi 
aduse aminte de solzii peştelui, îi lovi şi 
iată că apăru peştele: 

- Ce treabă ai cu mine, stăpâne? îl 
întrebă pe Mehmet. 

- Frumoasa Anger a aruncat în mare 
un inel. Caută-l şi adu-mi-l cât poţi de 
repede! 

Peştele dispăru în apă şi, cât ai clipi 
din ochi, sosi cu inelul în gură. Mehmet îi 
mulţumi, luă apoi inelul şi-l puse în deget. 
Corabia o porni iar, de astă dată parcă 
mai repede. 

Scăpară de urmăritori, trecură de 
hotarul preafrumoasei Anger şi, cum 
vântul i-a ajutat la mers, se întoarseră cu 
sănătate în ţară. Padişahul zări corabia 
care se apropia. 

-Vezi, vizirule, îi spuse el 
credinciosului său, mulţumesc lui Allah că 
i-a ajutat vânătorului Mehmet s-o 
răpească pe Anger şi să mi-o aducă. Tu 
spuneai că el nu se va mai întoarce. 

Corabia se opri la mal. Fetele şi flăcăii 
coborâră de pe corabie şi plecară voioşi pe 
la casele lor. Mehmet o luă pe prinţesă cu 
el şi o duse padişahului. Padişahului îi 
plăcu această i fată gingaşă şi dori s-o ia 
de nevastă cât mai repede. Dar Anger nu 
dorea deloc una ca asta şi căuta să-l amâne 
pe padişah cu fel şi fel de minciuni. Zilele 
treceau. Vizirul mai scorni un alt vicleşug 
şi veni iar la padişah. 

- Luminate padişah, Mehmet iar se 
laudă 
că ar putea să-ţi aducă pasărea măiastră, 
pe 
Zemzer din munţii Kap. Pasărea aceasta 
cântă 
în şaptezeci şi două de graiuri, are o voce 
minu 
nată şi desigur că te-ar veseli mult. 

Padişahul, auzind şi aceste vorbe, 
iar porunci ca Mehmet să poftească la 
palat. 

- Vânătorule Mehmet, îi zise 
padişahul, 

mi-a spus cineva că te-ai fi lăudat că poţi 
să-mi 

aduci pasărea Zemzer din munţii Kap, 
care îmi 
va lumina cu cântecele sale anii ce îi mai 
am de 
trăit. Deci îţi poruncesc ca în patruzeci de 
zile să 
mi-o aduci la palat, de nu, unde-ţi stau 
picioarele 

îţi va sta şi capul. 

Mehmet se întoarse acasă abătut din 
cale-afară. îi povesti maică-si pentru ce 
fusese chemat din nou la palat. 

- Fiule, îi spuse maică-sa, încercarea 
la care 
eşti pus acum nu este mai grea şi, dacă ai 
noroc, 
şi de astă dată ai să sfârşeşti treaba cu 
bine. O 
să se termine odată toate aceste chinuri 
ce se 
abat pe capul tău şi s-or închide gurile 
rele ce nu 
ne lasă să trăim în linişte. Tu du-te iar la 
padişah 
şi cere-i corabia de aur cu care ai adus-o pe 
Anger 
şi mai cere-i patruzeci de voinici. Cu ei 
vei porni 

spre munţii Kap, dar trebuie să fii foarte 
atent, atunci când te vei apropia de munţii 
Kap, să te uiţi bine la pasăre şi, dacă o vezi 
cu ochii închişi, să nu cumva să te apropii de 
ea. Dacă însă o găseşti cu ochii deschişi, 
atunci apropie-te de ea şi răneşte-o la o 
aripă. Pasărea Zemzer de durere nu va mai 
putea zbura, se va roti ce se va roti în înaltul 
cerului şi când nu va mai avea puteri va 
cădea pe corabia ta. Atunci voi o veţi prinde, 
o veţi lega bine şi vă veţi întoarce cu ea la 
padişah. 

Mehmet veni iar la padişah şi-i ceru 
acestuia corabia de aur şi patruzeci de 
voinici. Toate fiind pregătite, Mehmet şi 
voinicii plecară, luând calea spre munţii Kap. 

Lungă le fu călătoria aceasta. Plutiră pe 
mare zile şi săptămâni în şir până ce 
ajunseră în munţii Kap, unde se găsea 
pasărea. Mehmet cobori de pe corabie şi 
plecă în căutarea ei. O zări stând cu ochii 
deschişi pe o stâncă. însemna că doarme. 
Atunci Mehmet porunci să întoarcă corabia, 
îşi puse puşca la ochi şi trase. Pasărea fu 
rănită, îşi luă totuşi zborul, dar nu putu 
ajunge departe, căci căzu pe corabie. 
Mehmet şi cei patruzeci de flăcăi o legară 
bine şi apoi porniră din nou spre casă. 

Padişahul iar zări corabia. După ce o 
traseră la mal, voinicii luară cu ei pasărea 
cea măiastră şi o duseră în faţa padişahului. 
în numai'câteva zile, rana păsării se vindecă. 
începu să cânte. Şi cânta aşa de plăcut, încât 
toţi cei ce treceau pe lângă ea trebuiau s-o 
asculte. Cânta şi cântece vesele şi triste. 

Padişahul era mereu nemulţumit. Voia 
cu tot dinadinsul s-o ia de nevastă pe Anger, 
dar fata îl tot amâna de azi pe mâine. în cele 
din urmă ea îi spuse astfel padişahului: 

- Preamărite padişah, dacă doreşti aşa 
de mult ca să mă iei de nevastă, tu trebuie 
să te lupţi cu mine. Dacă eu te voi învinge, 
am să te omor, iar dacă eu voi fi cea învinsă, 
atunci chiar a doua zi vei începe pregătirile 
de nuntă, 
- Aşa să fie, precum doreşti tu, prea- 
frumoasă fată. Sunt gata să fac orice pentru 
tine, îi spuse padişaf.iul. * 
începu lupta. Se luptară ei ce se 
luptară, aşa cum numai voinicii ştiu a se 
lupta, şi în cele din urmă iată că birui 
Anger. 

Mehmet, auzind despre vitejia fetei şi 
despre condiția pusă de ea, veni şi el să-şi 
încerce puterea şi să se lupte cu Anger. 

Mehmet, fiind un vânător puternic, care de 
multe ori cărase în spinarea sa urşi şi porci 
mistreți, fiind ş*i mai îndemânatic, încheie 
iupta învingând-o pe Anger. Aşa că ea trebui 
să-i fie soţie. Apoi Mehmet deveni şi padişah, 
iar vizirul care mereu îi dorise moartea fu 
aspru pedepsit. Şi se spune că a avut loco 
nuntă mare, mare, la care fură invitaţi 
părinţii frumoasei Anger, toate păsările 
cerului, toate vieţuitoarele pădurii şi toţi 
peştii mărilor. lar mama cea blândă a lui 
Mehmet îşi binecuvânta fiul, dorindu-i multă 
sănătate şi să rămână bun la suflet aşa cum 
fusese până atunci. 


POVESTE TURCĂ 


Povestea unui cocoş 


TRĂIA ODATĂ o bătrână singură pe 
lume. Adică, la drept vorbind, nu era de tot 
singură. Avea şi ea un cocoş. Unul roş. Cu 
el vorbea, cu el se sfătuia, cu el îşi 
împărțea şi pâinea, şi grijiile gospodăriei. 
Şi o ajuta cocoşul la treburi mai abitir ca 
un om. Până şi vreascuri din pădure tot el 
îi aducea. Nu ştiu cum făcea, dar izbutea 
în toate. 

într-o zi, băbuţa scotoci prin tot 
bordeiul, doar-doar o mai găsi vreun lucru 
de vândut, să-şi facă rost de ceva bani, că 
iarna bătea la uşă şi ei n-aveau de nici 
unele. Şi tot căutând şi căutând, găsi într- 
un ungher o şa scâlciată şi crăpată ca vai 
de ea. O luă şi o scoase afară, în curticică, 
şi atât o şterse de praf, atât o unse şi o 
lustrui, că nici nu-şi dădu seama când se 
făcu noapte. Atunci se grăbi să se ducă la 
culcare, căci a doua zi era târg şi voia să 
meargă şi ea, cu şaua. 

Dis-de-dimineaţă, când se trezi, îngheţă 
în aşternut: nu auzise cantatul cocoşului, ca 
de obicei. Alergă năucă la coteţ, coteţul - 
pustiu. Răscoli curticica, răscoli bordeiul, 
nici urmă de cocoş. Ba, ca necazul să-i fie 
mai mare, şi şaua pierise. Găsi doar opaițul - 
pe care, pesemne, de oboseală, îl uitase 
afară - şi atâta tot. 

încredinţată că un om hain îi furase 
peste noapte şi cocoşul şi şaua, bătrâna 
începu să bocească. Şi boci, şi boci până 
nu mai avu nici lacrimi, nici glas. Se târi 
cum putu în bordei şi boli de inimă rea. 

în vremea asta, oare ce se petrecuse 
cu cocoşul? 

Când mijiseră zorile, se sculase, dar, 
aruncându-şi ochii în curticica, îi pierise 
pofta de cântat: opaițul era răsturnat, iar 
şaua, nădejdea bătrânei pentru iarnă, era 
făcută scrum. Ca să-şi ferească stăpâna de 
supărare, cocoşul, nici una, nici două, trase 
cu ciocul un sac, vâri şaua arsă în el şi, după 
ce îndreptă opaițul; pe-aci ţi-e drumul! 
Tocmai la târg se mai opri. Aici aşteptă, 
aşteptă printre ceilalţi negustori până ce un 
bogătan prinse să-l iscodească: 

-Ai ceva de vânzare în sac? 

-Am! se grăbi să răspundă 

cocoşul. -Ce? 

- Dacă te uiţi, e cărbune. Dacă nu te 
uiţi, e aurul cel mai curat. 

- Şi cât vrei pe marfa ta? 

- Sacul ăsta plin cu bani. 

Crezând că-i vorba de cine ştie ce 
lucru fermecat, care-o să-i sporească şi mai 
mult avutul, bogatul nu stătu o clipă pe 
gânduri. Se duse într-un suflet acasă, 
puse bine şaua şi, umplând la loc cu bani 
sacul, îl dădu cocoşului, care-şi luă pe 
dată tălpăşiţa. Când se dumiri omul c-a 
fost tras pe sfoară, pe cocoş ia-l de unde 
nu-i! Ce, doar un cocoş roş există pe 
lume?! 

lar bătrânei nu-i veni să creadă, 
când îşi văzu cocoşul din nou acasă, ba 
încă şi c-un sac plin cu bani. De-atunci 
bordeiul li se umplu de bunăstare. Căci 
banii i-au închis frumuşel într-un sipet şi 
când îi îmbulzeau nevoile, deschideau 
sipetul şi luau de acolo cât aveau nevoie. 

Şi aşa trăiră ei deasupra necazurilor, 
câte zile mai avură: multe, ori puţine, asta 
numai ei ar fi putut să vă spună. 


POVESTE ETIOPIANA 


întâmplare cu o oaie şchioapă 


O FEMEIE SURDĂ prăşea odată la 
câmp, ţinându-şi copilul într-o legătură în 
spinare, când se apropie de ea un bărbat 
şi el cam tare de ureche, care-şi pierduse 
oile. Ajungând lângă ea, omul îi dădu 
bineţe şi-i zise: 

-Ascultă, n-ai văzut cumva trecând 
pe-aici nişte oi? Dacă mi-arăţi încotro au 
apucat-o, am să-ţi dau oaia mea cea 
şchioapă. 

Femeia crezu că omul vrea să ştie pe 
unde trece hatul ogorului ei şi-i răspunse 
binevoitoare, arătând cu degetul: 

- Ogorul nostru se întinde până la 
locul acela. De acolo începe ogorul altui 
om. 

Omul înţelese că femeia i-a arătat 
încotro au luat-o oile. Porni şi el într-acolo 
şi într-adevăr îşi găsi oile. Bucuros că 
femeia îl îndreptase bine, omul luă oaia 
cea şchioapă şi i-o aduse: 


139 


- Dumnezeu să te binecuvânteze, zise 
omul 
întinzându-i oaia. Când m-am dus acolo 
unde 
mi-ai arătat, mi-am şi găsit oile. Şi acum, 
fiindcă 
ti-am făgăduit, îţi dăruiesc această oaie 
şchioapă. 

Dar femeia, neauzind ce spune, 
crezu că omul o învinuieşte de a fi frânt 
piciorul oii şi-i strigă supărată:" 

- Cum aş fi putut să-i frâng eu 
piciorul, când 
nici măcar n-am zărit-o? 

Văzând cum s-a supărat femeia, omul 
înţelese că aceasta vrea să-l ducă la 
judecător şi-i răspunse oţărât: 

- Bine, haidem, dacă ţii atât de mult! 
Şi porniră amândoi la judecător. 

- Ei, care vă e pricina? îi întrebă 
judecătorul. 

- Pierdusem oile şi am plecat să le 
caut, 
începu omul să-i povestească. Pe un ogor 
văzui 
pe această femeie. M-am apropiat de ea şi 
i-am 
zis: „Dacă ai văzut oile mele şi-mi arăţi 


încotro au 
luat-o, îţi dau o oaie şchioapă". Ea mi-a 
arătat cu 


degetul încotro mi s-au dus oile, iar eu am 
plecat 

într-acolo şi le-am găsit. M-am ţinut de 
făgăduială 

şi i-am adus oaia cu piciorul frânt. Dar ea 
s-a 

supărat şi mi-a zis: „Ne înţelesesem că o 
să-mi 

dai o oaie sănătoasă. Ce să fac eu acum cu 
una 

şchioapă? Hai la judecător". Şi iată că 
am venit la domnia-ta ca să ne faci 
dreptate. 

Judecătorul se întoarse apoi către 

femeie: 
- Să ascultăm acum ce poţi răspunde la 
toate acestea? 
- Eu prăşeam la câmp. M-am pomenit 
cu omul acesta că vine la mine şi spune: „Tu 
ai frânt piciorul oii mele! Hai la judecător!" 
Cum aş fi putut să-i frâng piciorul oii, când 
nici măcar n-o văzusem? 

în timp ce femeia spunea acestea, 
judecătorul, care era şi el surd, 
văzu'copilul. Atunci el înţelese că femeia 
a venit aici să se judece cu bărbatul ei, 
care nu-i dă bani pentru hrana copilului. 
Se întoarse deci către bărbat şi-i zise: 

- Ce s-o mai lungim atâta! E copilul tău, 


îţi 

seamănă leit. De aceea eşti dator să-l 
hrăneşti şi 
să-l creşti. 


Povestea nu mai spune ce au înţeles cei 
doi, dar au trebuit să plece, nedumeriţi de 
tot ceea ce li se întâmplase în acea zi şi 
neştiind căruia dintre ei judecătorul îi 
dăduse dreptate: 

